Specijalano tužilaštvo Srbije za organizovani krinimal podiglo je optužnicu protiv Darka Šarića i još 19 osoba osumnjičenih za krijumčarenje kokaina, izjavio je sprecijalni tužilac Miljko Radisavljević.\nRadisavljević je reako da su optužnicom, koja je podignuta u ponedjeljak i dostavljena sudu, obuhvaćeni Šarić i još 19 okrivljenih za krijumčarenje kokaina 2008. i 2009. na području Srbije, Zapadne Evrope i Južne Amerike.\n"Podizanjem optužnice završen je dio istrage koji se odnosi na krijumčarenje kokaina", naveo je na konferenciji za novinare Radisavljević, dodajući da su zbog složenosti predmeta vođene dvije istrage.\nDruga istraga je za pranje novca i finasijske malverzacije.\nKao organizatpri grupe osim Šarića označeni su Goran Soković i Željko Vujanović.\nJedaneastorici pritvorenih rješenjem istražnog sudije Posebnog odeljenja za organizovani krinimal pritvor je produžen.\nZa Darkom Šarićem i ostalima koji su u bjekstvu, posle višemjesečne istrage početkom januara raspisana je međunarodna potjernica.\nPosle zapljene 2,8 tona kokaina okrtobra 2009. na jednom brodu u međunarodnim vodama u Atlantskom okeanu, u Srbiji je sprovedena istraga protiv ove kriminalne grupe osumnjičene da je deo narkolanca koji krijumčari kokain iz Urugvaja u Evropu, preko Crne Gore i Srbije.


Crnogorski reprezentativac ostaje u Zvezdi – Plus Radio\nHome / Sport / Crnogorski reprezentativac ostaje u Zvezdi\nCrnogorski reprezentativac ostaje u Zvezdi\nBy Plus Radio on 18/06/2017 Vrijeme: 20:48\nKako tvrdi specijalozovani sajt Sportando, Milko Bjelica ostaće u Crvenoj zvezdi i sljedeće sezone.\nBjelica je prošlog ljeta, kada je dolazio među crveno-bijele, potpisao ugovor na dvije godine i to je, prema nezvaničnim informacijama, jedan od finansijski jačih u timu koji je osvojio tri trofeja u tek završenoj sezoni.\nNije tajna da je beogradski klub u problemima kada su u pitanju finansije, nedavno im je FIBA uvela zabranu dovođenja igrača zbog tužbe nekadašnjeg pleja Gala Mekela i zbog svega toga izvjesno je da će doći do drastičnih promjena u igračkom kadru.\nCrnogorskih reprezentativac je prošle sezone bio drugi centar tima, iza Ognjena Kuzmića, ali je imao sasvim pristojnu statistiku u Euroligi.\nProsječno je na terenu provodio 15,6 minuta, postizao 7,4 poena i hvatao tri lopte po utakmici. On je u januaru napunio 33 godine, a u karijeri je još igrao za Lijetuvos Ritas, Baskniju, Efes, Keln i Darušafaku.\n← Previous Story Inter poslao ponudu u Madrid od 23.000.000 eura\nNext Story → Košarkašice danas protiv Rusije


Međunarodni dan medicinskih sestara – RADIO TELEVIZIJA BOR\nBOR – Medicinske sestre imaju ključnu ulogu u promociji zdravlja, prevenciji bolesti i pružanju primarne zdravstvene nege. Njihov dan obeležava se širom sveta u znak sećanja na Florens Najtingel, začetnice modernog sestrinstva, a zbog aktuelne pandemije i cela 2020. biće posvećena promociji ovog poziva.\n„Danas se obeležava Međunarodni dan medicinskih sestara, a osim toga Svetska zdravstvena organizacija ovu godinu je obeležila i kao Godinu medicinskih sestara zbog aktuelne epidemiološke, pandemske situacije. Biti medicinska sestar je uvek veliki izazov, iskustvo i rad sa pacijentima su u svako doba od velikog značaja, a naročito tokom vladavine virusa svetskih razmera i borbe sa nepoznatim. Bilo je teško, ali snašli smo se i borimo se i dalje za ono za šta smo se borili do sada. Edukacija sestara se do sada odvijala putem predavanja i pisanja radova, ali je iskustvo stečeno na terenu u prvim redovima odbrane od korone od neizmernog značaja za budućnost ovog poziva„, kaže Elvira Ikanović predsednik Udruženja zdravstvenih radnika Bor.\nMedicinske sestre su prvi, a ponekada i jedini zdravstveni radnici koji direktno komuniciraju sa pacijentima , pa je kvalitet njihove procene nege i nege u procesu lečenja često od presudnog značaja. Njihova uloga u zdravstvenoj zaštiti je naročito došla do izražaja tokom vanrednog stanja izazvanog korona virusom.\n„Iako je situacija bila vrlo komplikovana, dobrom organizacijom, posvećenošću i velikom odgovornošću koju smo pokazali, čitav tim zdravstvenih radnika je dobro funkcionisao tokom vanrednog stanja. Bilo je teško i fizički i psihički, ali mislim da nas je sve to još više zbližilo„, kaže Danijela Buzejić PR Opšte bolnice u Boru.\nPoložaj medicinskih radnika u Srbiji nije bio na zavidnom nivou, čemu svedoči veliki odliv medincinskih sestara i tehničara ka evropskim zemljama. A da li će se to promeniti nakon što su u kriznom periodu pokazale koliko je njihov rad značajan, pokazaće vreme.\nTags: dan medicinskih sestara, korona virus, opšta bolnica bor, pandemija, svetska zdravstvena organizacija, vanredno stanje\nPrevious Paketi za najugroženije Borane\nNext Zaječar poslednji u Srbiji dozvolio rad ugostiteljskih objekata


Plate su u državnom sektoru transparentne, problem je privatni sektor jer za njih ne postoji zakon koji reguliše ovu problematiku, smatra Janković.\nŽene koje misle da su manje plaćene od svojih kolega, mogu podneti tužbu povereniku za zaštitu rodne ravnopravnosti, kaže Brankica Janković, poverenica za zaštitu ravnopravnosti.\nNejednake plate između muškaraca i žena za isti posao ili posao iste vrednosti predstavljaju jedan od vidova diskriminacije i posledicu strukturalnih nejednakosti zasnovanih na predrasudama i stereotipima o ulozi žene i muškarca u porodici i društvu.\nPoverenica Janković kaže da sve žene koje imaju saznanja da su po tom osnovu diskriminisane, mogu podneti tužbu.\n"Procedura je jednostavna, a obrazac za tužbu se može može pronaći na sajtu poverenika. Postupak je potpuno besplatan, a nakon podnete tužbe donosimo mišljenje i preporuke za otklanjanje povrede prava na ravnopravnost, ukoliko se utvrdi da je postojala", objašnjava Brankica Janković.\nPoznato je, međutim, da se visina nečije plate u kolektivima krije kao zmija noge. Iako su u državnom sektoru plate transparentne, u većini privatnih firmi se vode kao tajna. Veliki problem predstavljaju netransprentnost podataka o sistemu zarada i nepristupačnosti informacija o dodacima, bonusima i nagradama koje su od ključnog značaja za utvrđivanje diskriminacije.\n"Kada govorimo o transparentnosti zarada, postoji razlika između državnih organa i javnih preduzeća i privatnih kompanija. Plate u državnom sektoru su rgulisane zakonima, a pored toga svaki državni organ treba da ima informator u kojem su navedeni sistematizacija i visina zarada za određena radna mesta", kazala je poverenica.\n"Za rešavanje problema nejednakih zarada između muškaraca i žena za isti posao jednake vrednosti nije potreban nikakav poseban pravilnik jer je ovo pitanje već uređeno važećim zakonima. Zakon o radu propisuje da se zaposlenima garantuje jednaka zarada za isti rad ili rad iste vrednosti koji ostvaruju kod poslodavca , bez obzira na pol", kaže Janković.\nOvaj zakon takođe diskriminaciju u odnosu na uslove rada i sva prava iz radnog odnosa po bilo kom ličnom svojstvu. Važno je naglasiti da i odredbe zakona o zabrani diskriminacije predviđaju zaštitu ravnopravnosti u svim oblastima života.\n"Dodala bih da se ovaj problem najefikasnije prevazilazi rušenjem stereotipa i predrasudama o rodnim ulogama, napuštanjem stavova da je roditeljstvo isključivo briga majke, promovisanjem vrednosti rodne ravnopravnosti i njenim integrisanjem u sve aspekte života. U ovim procesima treba da učestvuju ne samo žene, nego i muškarci, kao i društvo u celini", zaključuje Janković.


Povezane Vesti: PROMO\nŠkolske torbe po odličnim cenama samo u Plus Cash&Carry u Kuli\n31/08/2020\tPromo 0\nNova Plus Cash&Carry ponuda, koja traje od 28. avgusta do 3. septembra donosi nam veliki broj iznenađenja! Ukoliko posetite Plus Cash&Carry na glavnom putu u Kuli, čekaju vas artikli po izuzetnim cenama! U ovonedeljnoj Plus Cash&Carry ponudi pronađite svinjski but bez kostiju za 438,99 dinara po kilogramu, sir Oro Bianchi …\nRolovani ćevap, krmenadla i svinjski but po neverovatnim cenama ove nedelje u Plus Cash&Carry u Kuli\n25/07/2020\tPromo 0\nStigla nam je nova Plus Cash&Carry ponuda koja traje od 24. do 30. jula. Posetite Plus Cash&Carry koji se nalazi u Kuli, na glavnom putu prema Vrbasu i kupujte po neverovatnim cenama! Ove nedelje po izuzetnoj ceni od 459,99 dinara pronađite rolovani ćevap, kilogram. Takođe, po ceni od 84,99 dinara …\n13/06/2020\tPromo 0\nPočela je nova neverovatna Plus Cash&Carry ponuda koja traje od 12. do 18. juna. Plus Cash&Carry se nalazi u MB Shopping Centru na glavnom putu u Kuli i pruža vam mogućnost kupovine sa 5 zvezdica! Ove nedelje po izuzetnoj ceni kupite omiljenu letnju poslasticu lubenicu po ceni od samo 69,99 …\n05/05/2020\tPromo 0\nU skladu sa merama Vlade Republike Srbije o ograničenju i zabrani kretanja lica na teritoriji Republike Srbije, PerSu marketi će do srede 06. maja, raditi izmenjenim režimom od 06h do 17.30h. Od četvrtka, 07. maja, PerSu marketi počinju da rade po ustaljenom radnom vremenu predviđenom za letnji period, radnim danima od 06.30h do …\nJP Komgrad: ZAVRŠETAK GREJNE SEZONE\n27/04/2020\tLokalna Zajednica 0\nObaveštavamo građane u stambenim zajednicama koji su priključeni na sistem daljinskog grejanja, u nadležnosti JP Komgrad da je završetak isporuke topoltne energije prolongiran i umesto 15.aprila, kao što je predviđeno opštinskom Odlukom, grejna sezona traje do 1.maja. Grejna sezona 2019/2020 je protekla bez većih problema, zahvaljujući pre svega realizaciji projekta …\nPromenjeno vanredno radno vreme PerSu marketa od 27.04.\n27/04/2020\tDruštvo 0\nU skladu sa novim merama Vlade Republike Srbije o ograničenju i zabrani kretanja lica na teritoriji Republike Srbije, PerSu marketi rade izmenjenim režimom. Ove nedelje, umesto u petak, PerSu marketi će za starije sugrađane biti otvoreni u četvrtak 30.04. u periodu od 04h do 07h. Radno vreme većine PerSu marketa: …\n24/04/2020\tPromo 0\nPlus Cash&Carry je i ove nedelje pripremio neverovatnu ponudu za vas! Posetite MB Shopping Centar na Glavnom putu u Kuli i od 24. do 30. aprila uživajte u kupovini sa 5 zvezdica! Uskoro će prvomajski praznici, pa je red da se pripremite kako dolikuje. Stork Imes je za to spremio …\nPromenjeno vanredno radno vreme PerSu marketa od 21.04.2020. godine\nU skladu sa novim merama Vlade Republike Srbije o ograničenju i zabrani kretanja lica na teritoriji Republike Srbije, od utorka 21.04.2020. godine, PerSu marketi rade izmenjenim režimom: Utorak – Četvrtak: 06h-17.30h Petak za sugrađane starije od 65 godina: 04h-07h Petak za ostale sugrađane: 07h-17.30h Subota i nedelja: neradni dani Moguća …


Protest zbog lošeg vazduha u Surdulici - JuGmedia\nProtestnom šetnjom od Dom kulture do Fabrike”Knauf” grupa građana Surdulice okupljena oko NVO “Udahni duboko”, juče je u popodnevnim satima ponovo izrazila nezadovoljstvo zbog lošeg kvaliteta vazduha koji udišu u svom gradu.\n“I ovom protestnom šetnjom želeli smo da našim sugrađanima skrenemo pažnju da se više posvete kvalitetu životne sredine, a rukovodstvo Fabike “Knauf”, koja je prouzrokovala loš vazduh u našem gradu, podsetimo da nije ispunilo dato obećanje”, ističe Aleksandar Stojanović, učesnik protesta.\nNjegova koleginica Danijela Mihajlović, pak naglašava da je veoma zadovoljna organizovnim skupom, ali i činjenicom da je rukovodstvo “Knaufa” spremno da o ovom problemu otvoreno razgovara.\nNjene reči juče je na delu potvrdio i direktor fabrike”Knauf”, Branislav Popović, koji je predstavnike ovog protestnog skupa pozavao na razgovor u svom kabinetu.\nU kratkoj izjavi za medije Stojan Ivković, iz NVO ”Udahni duboko” rekao je da je dogovoreno da se u “Knaufu”organizuje još jedan zajednički susret kada će se o postojećem problemu otvoreno razgovarati.\nOvim dogovorom zadovoljan je i direktor “Knaufa” ,Popović, koji ističe da se ovakvi i slični problem moraju rešavati konstruktivnim dijalogom.\nDa ministar Nedimović svoje radno vreme posvećuje stranačkoj propagandi, dok za poljoprivredu ne mari, u to smo se uverili bezbroj puta. Poslednji…


Pet godina Er Srbije - Zena.rs\nAir Serbia Foto: Promo\n“Ponosni smo što ovaj značajan jubilej dočekujemo kao apsolutni lider u regionu. Nastavljamo dalje sa još ambicioznijim ciljevima. Zahvalni na poverenju koje su nam putnici ukazali tokom prethodnih godina, trudićemo se ne samo da opravdamo, već i da nadmašimo očekivanja i standarde“, izjavio je generalni direktor Er Srbije Dankan Nejsmit.\nO postignutom uspehu srpskog avio-prevoznika svedoči i priznanje renomiranog sajta za rejting u oblasti civilne avijacije AirlineRatings.com kojim je Er Srbija najbolje ocenjena avio-kompanija jugoistočne Evrope u tekućoj 2018. godini, uz maksimalnih sedam zvezdica u kategoriji bezbednosti i pet zvezdica za kompletan proizvod i uslugu.\nLider u regionuFoto: Promo\nPokretanje nove srpske nacionalne avio-kompanije počelo je potpisivanjem kod-šer sporazuma između Jat ervejza i Etihad ervejza 15. aprila 2013. godine, nakon čega je kompanija iz Ujedinjenih Arapskih Emirata 1. avgusta iste godine potpisala Ugovor o strateškom partnerstvu sa Vladom Srbije. Prvi avion u bojama Er Srbije - A319, pod imenom Novak Đoković, poleteo je 26. oktobra 2013. godine iz Beograda za Abu Dabi, dan nakon zvaničnog predstavljanja kompanije javnosti.\nDanas prvi let "Er Srbije" iz Niša: Do Nirnberga za dva sata, a u naredna dva dana startuju letovi ka još pet destinačija\nUKUS FEST u Shopping Centru “Stadion” u subotu 25. i u nedelju 26. januara 2020\nSaznajte ko su deca koja su menjala svet i planetu Zemlju učinila boljim mestom za život\nPoklon privezak u obliku krstića povodom Bogojavljenja i Svetog Jovana, a evo koji sve običaji prate ove velike praznike


Upozorenje Mančesteru, Simeone zaključava "talisman" Madrida! - Sportske.net\nŠpanski reprezentativac će dobiti novi ugovor.\nMarotin pakleni plan - Prodaj trojicu, dovedi Sergeja!Pep pobesneo, najgori mogući početak pripremaFrka na Ostrvu, svi žele sledeću veliku stvar iz Rusije!Frka na Ostrvu, svi žele sledeću veliku stvar iz Rusije!Šta znači Pogbino ćutanje? Ultimatum kluba!\n"Jorgandžije" su prodale Antoana Grizmana, dobijena finansijska sredstva će biti usmerena na osnaživanje tima, ali i osiguravanje već postojećeg sastava.\nNovi ugovor je prvi dobio Jan Oblak, sada odlaskom Grizmana dobijamo novog najplaćenijeg igrača Atletiko Madrida.\nŠpanski mediji prenose da je Saul Niguez blizu potpisivanja novog produžetka saradnje. Klub planira da mu poveća godišnju zaradu na 10.5 miliona evra godišnje, dok se dužina prethodnog ugovora neće menjati, to jest ostaće do 2026. godine.\nOvo je posmatrano kao jasna poruka Simeonea i čelnika sa "Vande Metropolitano" pošto su za veznog igrača "Jorgandžija" zainteresovani velikani iz Mančestera, Junajted i Siti.


Američki sekretar za odbranu posetio trupe u Bagdadu i susreo se sa iračkim zvaničnicima\nNovi američki sekretar za odbranu, Robert Gejts, drugog dana boravka u Iraku, posetio je trupe u Bagdadu i sastao se sa visokim iračkim zvaničnicima. Za to vreme, predsednik Buš rešava da li da uputi u Irak još 30 hiljada vojnika, da pomognu da se suzbije sve veće sektaško nasilje.\nRobert Gejts je izjavio novinarima da je zatražio od vojnika da ga posavetuju. Kao i većina ljudi u prvim borbenim redovima, i vojnici bi – objasnio je sekretar za odbranu - voleli da ih ima više, ali je dodao da ima mnogo faktora koji će uticati na konačnu odluku.\n"Moramo da uzmemo u obzir stavove Iračke vlade, našeg vođstva, poglede našeg vojnog vođstva", rekao je Gejts.\nIpak, Gejts je bio neodređen u pogledu želja Iračke vlade u vezi sa povećanjem američkih trupa.\n"Rekao bih da smo razgovarali o tome kako možemo da pomognemo Iračkoj vladi da uspostavi veću bezbednost ovde u Bagdadu. Mogu da kažem da nije bilo reči o broju dodatnih trupa ili o trupama. U središtu je bio pretežno sveukupni pristup, uključujući i mogućnost neke dodatne pomoći. Ali, kao što kažem, zaista nismo razgovarali o bilo kakvim brojevima, jer smo pričali o širim okvirima od toga", istakao je Gejts.\nSekretar za odbranu, koji će dati svoje preporuke predsedniku kada se vrati u Vašington, rekao je da je na sastancima u Bagdadu saznao mnogo toga što će mu pomoći da formuliše te preporuke. Gejts se danas sastao sa iračkim premijerom Nurijem al-Malikijem, ministrom odbrane i članovima iračkog Saveta za bezbednost. Objasnio je da su ti sastanci bili veoma pozitivni i da su Sjedinjene Države i Irak partneri u ovom procesu.\n"Naše partnerstvo ne može da uspe bez bezbednosti iračkog naroda. U tom smislu smo razmotrili niz opcija i kao što smo juče rekli, ‘sve opcije su na stolu".\nHitnost povećanja bezbednosti je očigledna i posle najnovijeg napada bombaša samoubice u istočnom delu Bagdada. Nadležni su saopštili da je više od deset ljudi poginulo i da je isto toliko ranjeno i da su mnogi od njih policajci i regruti bagdadske Policijske škole.


Neće se desiti, prosto, nerealno je očekivati ovaj rasplet. U ovom trenutku samo jedan klub može da priušti Portugalca koji je kamen oko vrata Juventusovih finansija...\nPriča oko Kristijana Ronalda traje.\nNavodno je nezadovoljan, rezultatima, izgledima Juventusa u narednoj sezoni, sa druge strane klub je u problemima, njegova plata od 30 miliona neto je kamen oko vrata.\nStiče se utisak da Juve želi da se okrene list i da je sa Ronaldom to nemoguće. >> Pročitaj celu vest na sajtu Sportske.net << Priča o Pari Sen Žermenu je bila aktuelna pre Kovida, ali sada od toga nema ništa.\nSa druge strane, Real nije zainteresovan da ga vrati, pa se navodno pojavila priča oko Barselone.\nNju je lansirao Giljem Balag, ali jasno da od toga nema ništa.\nSituacija je sledeća, niti bi Ronaldo otišao u Barselonu, niti bi Katalonci želeli da spoje njega i Mesija, iako bi to bio nož u srce Reala.\nSa druge strane, u ovom trenutku zbog teške situacije na tržištu, malo je verovatno da Juventus može da se, čak i da želi, oslobodi Kristijanovog ugovora.\nZbog toga verujemo, da osim PSŽ praktično nema kluba sa kojim bi Mendeš mogao da napravi dogovor, i to samo ako ode Nejmar što je takođe malo verovatno, jer Barsa nema novca za Brazilca koji je sinoć blistao protiv Atalante.\nNa pomolu najbolji tandem u istoriji fudbala - Ronaldo ponuđen Barsi\nPrema pisanju španskog novinara Giljema Balaga, Kristijano Ronaldo je ponuđen Barseloni od strane njegovog agenta. Portugalski fudbaler spreman je na promenu sredine, a uparivanje sa Leom Mesijem bio bi najzanimljiviji potez. . Ono što je do skoro bilo potpuno nezamislivo,...\nDa li je došao trenutak da Juventus više ne želi Ronalda i da Žorž Mendeš ne može da pronađe rešenje?..Kristijano Ronaldo je i dalje u samom vrhu svetskog fudbala, uz Lea Mesija, Nejmara, Roberta Levandovskog, ali odjednom se pojavila priča o odlasku iz Juventusa, ali i da njegov agent ne može...


Dvorište i bašta : 98005-Dušek za plažu Spider Man 30.05.2021 - ID 111504910 - KupujemProdajem\nDvorište i bašta > Bazeni > ID oglasa: #111504910 (postavljen: pre 2 nedelje)\nDušek za plažu Spider Man BESTWAY 98005\nDušek za plažu Spider Man BESTWAY je dečiji dušek namenjen za plivanje i uživnje na vodi. Dušek je namenjen za decu uzrasta preko tri godine. Dušek za plažu firme Bestway je napravljen od kvalitetnog materijala ne škodljivog za decu, sa dupliranim gornjem delom koji može služiti kao udoban jastuk. Obe komore za vazduh imaju zasebne sigurnosne ventile koji onemogućavaju ispuštanje vazduha u toku korišćenja. Krase ga aplikacije vesele družine iz diznijevih crtanih filmova. Ovaj prelepi dušek Spider Man BESTWAY i idealno je rešenje za beskrajne igre i uživanje u vodi Vaših mališana. Može se koristiti pri učenju plivanja, ili kao dodatna sigurnost Vašem detetu u vodi.


Vlada RS: Tražit ćemo ocjenu ustavnosti odredbe izmijenjenog Zakona o PIO-u FBiH - Klix.ba\nVlada RS: Tražit ćemo ocjenu ustavnosti odredbe izmijenjenog Zakona o PIO-u FBiH\n17.11.2012. u 14:37\nVlada Republike Srpske (RS) zatražit će od Ustavnog suda BiH ocjenu ustavnosti odredbe člana 4 Zakona o izmjenama i dopunama Zakona o penzijskom i invalidskom osiguranju Federacije BiH.\nOvu najavu Vlada RS-a ugradila je i u prednacrt ekonomske politike za naredu godinu, u dijelu koji se odnosi na probleme u penzionom sistemu.\nNaime, izvršna entitetska vlast ponavlja da će nastaviti aktivnosti na rješavanju spora s Federacijom BiH i Federalnim zavodom PIO/MIO u cilju provođenja presuda Evropskog suda za ljudska prava u Strasbourgu, i obaveze Federalnog zavoda PIO/MIO da preuzme na isplatu penzije korisnika koji su do 30. aprila 1992. godine radili i pravo na penziju ostvarili na području sadašnje Federacije, a za koje i danas isplatu penzije vrši Fond PIORS-a.\nNavodi se i da je, kao rezultat provođenja presuda Evropskog suda za ljudska prava u Strasbourgu, parlament Federacije donio Zakon o izmjenama i dopunama Zakona o penzijskom i invalidskom osiguranju Federacije BiH, čime je dijelom priznao postojanje pravnog osnova za preuzimanje na isplatu penzija predratnim korisnicima, ostvarenih na teritoriji današnje Federacije BiH.\nOvakvim zakonskim rješenjem nisu otklonjeni uzroci diskriminacije i kršenja ljudskih prava i nesmetano uživanje prava na imovinu, jer ovo pravo mogu ostvariti samo osobe koje su stekle status povratnika u skladu sa Zakonom o raseljenim osobama i povratnicima u FBiH i izbjeglicama iz BiH, tvrdi Vlada RS-a.\nU tom smislu, najavljuje da će Komitetu ministara Vijeća Evrope za nadgledanje presuda u Strasbourgu prijaviti BiH i FBiH zbog nepostupanja u skladu s presudama Evropskog suda za ljudska prava u Strasbourgu i nedonošenja cjelovitih i adekvatnih mjera za sprečavanje kršenja ljudskih prava, te putem suda nastaviti tražiti naknadu štete koju je pretrpio Fond PIO RS, isplaćujući penzije za ove korisnike.\nPo ranijim tvrdnjama iz Fonda PIORS-a, dogovor koji su postigli nedavno s Federalnim zavodom PIO da otpočne preuzimanje samo korisnika koji su svoje penziono pravo ostvarili prije 30. aprila 1992. godine i koji su se istinski vratili u Federaciju BiH predstavlja „samo djelimično rješenje i nastavak diskriminacije od FBiH“.\nNjihova računicam je da će Federalni zavod PIO/MIO preuzeti svega 3.402 prijeratna korisnika, koji su do 30. aprila1992. godine penziju ostvarili na području sadašnje Federacije BiH iako danas Fond PIORS-a na isplati ima 22.999 korisnika koje bi trebao preuzeti Federalni zavod.\nVlada FBiH Vlada RS


Za prekograničnu saradnju Srbije sa BiH i Crnom Gorom 1,6 miliona evra | EurActiv Srbija\nZa prekograničnu saradnju Srbije sa BiH i Crnom Gorom 1,6 miliona evra\nObjavljeno : 12.12.2014.\t Tweet\nVlada Republike Srbije i Evropska komisija zaključili su finansijske sporazume u vrednosti od 1,6 miliona evra za programe prekogranične saradnje u kojima Srbija učestvuje sa Bosnom i Hercegovinom i Crnom Gorom. U ime Vlade Republike Srbije sporazume je potpisao ministar bez portfelja zadužen za evropske integracije i nacionalni IPA koordinator Jadranka Joksimović, a u ime Evropske komisije Žan Erik Pake, direktor Generalnog direktorata za proširenje.\nOva finansijska sredstva čine deo sredstava za koja će krajem tekuće i početkom naredne godine biti raspisani pozivi za prikupljanje projekata prekogranične saradnje. Sredstva će doprineti još uspešnijoj saradnji sa susednim zemljama i očekuje se da će u predstojećim pozivima biti prijavljeni kvalitetni projektni predlozi, kao što je to bio slučaj u prethodna dva poziva.\nIz Programa prekogranične saradnje Srbija – BiH za naredni javni poziv biće izdvojeno 3,6 miliona evra kojima će se prvenstveno finansirati aktivnosti koje imaju za cilj ublažavanje posledica poplava, ali i njihovu prevenciju, imajući u vidu štete koje su obe zemlje pretrpele u nepogodama u maju ove godine.\nIz Programa sa Crnom Gorom biće izdvojeno 2,2 miliona evra, za projekte koji će rezultirati povećanjem produktivnosti i konkurentnosti privrednih, ruralnih, kulturnih i prirodnih resursa. Program će biti usmeren i na unapređenje saradnje sa stručnom javnošću i civilnim društvom u ovim oblastima.\nSredstva oba programa će biti dodeljivana za projekte saradnje neprofitnih institucija iz Srbije sa institucijama iz BiH i Crne Gore u formi donacije (bespovratne finansijske pomoći), pri čemu korisnici obezbeđuju, u vidu sufinansiranja, minimum 15% ukupnog budžeta predloženog projekta iz sopstvenih izvora.\n: Velike regionalne razlike u Srbiji prepreka privrednom rastu\n: Finansiranje i kapaciteti izazovi na lokalu na putu ka EU


"Novi ciklus, a želje iste. Naravno svi želimo da se plasiramo na Eurobasket i održimo kontinuitet plasmana na to veliko takmičenje", kazala je Sofija Živaljević.\n"Podmlađen tim, ali ja uvijek kažem da energija i borba krase mlad tim i to je sve što nam treba uz ovakav stručan rad, mislim da to može biti prava stvar", ističe članica rumunskog Sepsija.\n"Uvijek željni reprezentacije, stvarno je lijepo biti ovdje sa djevojkama i igrati za svoju državu, tako da je suvišno komentarisati koliko smo srećni i koliko se radujemo svakom okupljanje", ističe Pašić.\n"Rusija je velesila sa izvanrednim igračima koji igraju na najvišem evropskom nivou. Želimo da damo maksimum u tom meču, sigurno ga ne čekamo sa željom da izgubimo. Oni jesu favoriti, ali mi se sigurno nećemo predati tako lako", obećava Živaljević.\n"Rusija je izuzetno jaka i velika ekipa, za poštovanje. U tu utakmicu ulazimo sa željom da damo sve od sebe i da se borimo, naravno ukoliko budemo mogli da iznenadimo zašto da ne, igramo kod kuće. Kasnije smo optimisti i za duel sa Austrijom", vjeruje Jovana.\n"Izazov za nas su ove kvalifikacije i nema razloga da ne budemo optimisti. Crna Gora je od nezavisnosti igrala na svim Eurobasketima, tako da imamo neko iskustvo i kontinuitet i nadam se da ćemo tako i nastaviti", zaključuje Pašić.


Ministarka Marija Obradović u poseti OŠ „Ivo Andrić“ u Pranjanima | MediaPortal.rs\nMinistarka Marija Obradović u poseti OŠ „Ivo Andrić“ u Pranjanima\nFoto: Kabinet predsednika opštine Gornji Milanovac\nMarija Obradović, ministarka Državne uprave i lokalne samouprave posetila je OŠ „Ivo Andrić“ u Pranjanima i obišla teren sa veštačkom podlogom i teretanu na otvorenom koji se nalaze u sklopu ove škole, a koji su finansirani od strane Ministarstva.\nOna je prilikom svoje posete istakla da je Ministarstvo u proteklih nekoliko godina izdvojilo oko 30 miliona dinara za različite projekte na području gornjomilanovačke opštine, a najveći deo novca uložen je upravo u dečija i školska igrališta.\nOno što je suština ove posete je da mlade porodice i deca osete da Opština Gornji Milanovac zaista misli o njima. U republičkom fondu ima dovoljno novca za izgradnju ovakvih igrališta ne samo na gradskom području, već i u izmeštenim delovima opštine, u ovom slučaju u Pranjanima. Opština Gornji Milanovac redovno aplicira na konkurse koje raspisujemo sa izuzetno kvalitetnim projektima, a njihova realizacija je uvek u roku i uvek više od očekivanog – rekla je ministarka Obradović.\nPredsednik opštine, Dejan Kovačević se ovom prilikom zahvalio Ministarstvu na saradnji i najavio da će Opština Gornji Milanovac i u budućnosti aplicirati na razne konkurse.\nOno što je ministarka već istakla je dobra saradnja kako na ovom projektu, tako i na ostalim koje smo radili i koji su u planu. Nama je bitno da podižemo standard i da iste uslove imaju i deca iz grada i ona sa seoskih područja. Ovo je treće igralište koje smo izgradili u poslednjih godinu dana, a rekonstruisali smo i igrališta u Brezni i u Semedraži. Počeli smo da ulažemo u infrastrukturu seoskih škola kako bismo motivisali ljude da ostanu na selu – rekao je Kovačević\nPored ovog, Opština Gornji Milanovac je u saradnji sa Ministarstvom Državne uprave i lokalne samouprave izgradila i igralište kod Starog suda, kao i igralište u gradskom parku.


Đorđe Vukadinović: Dačić će u Skupštini imati ulogu "čuvara plaže u zimskom periodu" | WebTribune\nHome SPEKTAR Đorđe Vukadinović: Dačić će u Skupštini imati ulogu “čuvara plaže u zimskom periodu”\nPosted date: октобар 22, 2020 In: SPEKTAR\nLider SPS Ivica Dačić predugo važi za najveštijeg političara na srpskoj političkoj sceni da bi njegovo premeštanje sa funkcije šefa diplomatije na mesto predsednika Skupštine gledali isključivo kroz prizmu potpunog gubitka.\nIako na prvi pogled sve baš tako izgleda, funkcija šefa parlamenta je formalno druga najjača u državi, a sagovornici portala Nova.rs navode i da je Dačić suviše iskusan političar da nešto što liči na politički poraz ne bi mogao da preokrene u svoju korist.\nVerovatno najveće iznenađenje dogovora SNS, SPS i SPAS oko formiranje nove vlade je što u njoj neće biti jedan od lidera te koalicije Ivica Dačić, a naročito ako deo novog kabineta Ane Brnabić bude još najmanje dvoje funkcionera socijalista, kako se nezvanično priča.\nUznemirujuće proročanstvo Slobodana Miloševića koje se ostvarilo – Svedoče Nikola Šainović, Božidar Delić i Goran Jevtović – VIDEOhttps://t.co/ToBGd922dy\n— Webtribune.rs (@WebtribuneRs) October 20, 2020\nIz mnogih razloga ovakva vest doživljena je kao “kazna” i “guranje u politički ćošak” Dačića, koji je prethodnih osam godina morao na razne načine na dokazuje vernost prema Aleksandru Vučić, između ostalog i odustajanjem od kandidature za predsednika države.\nLider SPS-a prebačen je sa mesta prvog potpredsednika Vlade i ministra spoljnih poslova na funkciju predsednika Narodne skupštine, u kojoj i praktično više nema opozicije, pa se i sa te strane novi Dačićev posao teško može posmatrati kao izazov.\nPa, ipak, poznavajući Dačićevu umešnost i “plivanje” i u politički turbulentnim vremenima, u svemu ovome mora da postoji i nešto pozitivno.\nSpekuliše se da je pomeranje lidera SPS-a u parlament bila njegova odluka, kako bi umirio stranku, i ministarsku fotelju obezbedio i pripadnicima suprotnih struja među socijalistima, Branku Ružiću i Aleksandru Antiću.\nMeđutim, to tako ne vidi Đorđe Vukadinović, urednik Nove srpske političke misli, koji veruje da je Dačić stavljen pred svršen čin i da je to saznao malo pre nego javnost.\n“Da bismo ocenili to premeštanje trebalo bi da znamo da li je bilo dobrovoljno ili ne. Mislim da on to nije birao. Očigledno je da je u pozadini tog pomeranja namera da istovremeno bude premešten sa važne funkcije u izvršnoj vlasti, ali tako da ne bude gurnut u opoziciju.\nS jedne strane je uvažen, a sa druge skrajnut”, smatra Vukadinović i ističe da iako je javnost njegov odlazak u parlamentu doživela kao degradaciju, reč je o formalno drugoj ili, u najgorem slučaju, trećoj najmoćnijoj poziciji u državi.\nOn za Nova.rs navodi da će Dačić do novih izbora, odnosno u narednih godinu i po dana, biti “čuvar plaže u zimskom periodu”, što, kako kaže, nije atraktivna pozicija, ali nije ni bez pogodnosti.\n“On neće toliko biti na udaru političkih bura, zbog kojih je, između ostalog, Vučić već najavio prevremene izbore. Biće ekonomskih, spoljnopolitičikih i epidemioloških bura. U svima njima Dačić će biti dovoljno pomeren da ne bude na glavnom udaru, a da ostane vidljiv”, zaključuje Vukadinović.\n“Dačić kratkoročni poraz pretvara u srednjoročnu političku korist”\nDa Srbija ima ozbiljan parlamentarni sistem, Dačićev odlazak u Skupštinu ne bi bio posmatran kroz prizmu političkog gubitka, ističe Bojan Klačar, programski direktor Cesida. On za naš portal navodi da je opšti stav da je reč o političkom nazadovanju Dačića, što je, kako kaže, tačno imajući u vidu da je politička moć prisutnija u vladi.\n“Ipak, Dačić je suviše dugo prisutan u političkom životu i ima previše iskustva da nešto što trenutno liči na politički poraz ne može da pretvori u svoju korist. Verujem da Dačić pripada krugu sposobnih i veštih političara da nešto što je kratkoročno politički gubitak ne može da srednjoročno pretvori u političku korist”, zaključuje Klačar.\nOn ističe da će se lider SPS-a naći na mestu koje će u narednim nedeljama i mesecima biti veoma važno, odnosno da će kao predsednik Skupštine učestvovati u međustranačkom dijalogu uz posredovanje Evropskog parlamenta, čiji će biti cilj da se spuste tenzije i poprave izborni uslovi.\n“Može da bude neka vrsta političkog posrednika i čovek kompromisa. Iz svega toga može da izađe kao osoba koje je postigla dogovor. Takođe, on će biti u instituciji koja bi trebalo da predstavlja građane i koja mu omogućava kontakt sa biračima. Dačić će za to biti motivisan. On je ‘čovek naroda’ i nije neko ko bi izbegao takvu vrstu komunikacije. U situaciji kada SPS ima problem sa rejtingom, funkcija predsednika parlamenta će mu omogućiti da se više bavi strankom”, smatra Klačar.\nKoliko je Dačić zaista izgubio biće jasnije kada budemo znali šta je sve deo političkog dogovora o formiranju vlade, odnosno koliko će resora i koje socijalisti dobiti u njoj. Nepoznato je, takođe, da li je u dogovor uključena podrška SPS-a Aleksandru Vučiću na predsedničkim izborima 2022, što takođe neće biti dobro za rejting socijalista, naročito ako se ima u vidu da će u isto vreme biti održani i parlamentarni izbori.\nGledano srednjoročno, Dačić je koalicijom sa Aleksandrom Vučićem u prethodnih osam godina izgubio čak 230.000 glasova. Ipak, na duži rok, u poslednjih 20 godina, gotovo da nema vlade čiji deo nije bio SPS.\n“Radiće se na kontroli i kažnjavanju ukoliko se postojeće mere ne sprovode”\nKINESKI EKSPERTI: Rusija se sprema za novi naftni rat – KOJI ĆE ODLUČITI SVE


Akcija Agencije za bezbednost saobraćaja Srbije i Grada Zrenjanina - dodeljeno 40 dečjih auto sedišta | Zrenjanin\n09. decembar 2019. 11:20:42\nPrethodno su predstavnici Agencije za bezbednost saobraćaja Republike Srbije održali predavanje roditeljima o značaju korišćenja auto sedišta i njihovom pravilnom postavljanju i upotrebi. Zamenik gradonačelnika Saša Santovac podsetio je da je Grad Zrenjanin početkom godine već organizovao jednu akciju dodele dečjih auto sedišta, kada ih je poklonjeno 60, i da očekuje da u narednim godinama svi roditelji za prvorođeno dete na teritoriji grada dobiju takav poklon.\n- Ne treba posebno naglašavati koliko je značajno korišćenje auto sedišta za decu i njihova pravilna upotreba, o čemu smo danas mogli dosta čuti. Grad Zrenjanin i naš Savet za bezbednost saobraćaja na putevima podržavaju ovakve aktivnosti i učestvujemo u njima zajedno sa Agencijom za bezbednost saobraćaja Republike Srbije. Pre nekoliko godina pokrenuli smo akciju dodele sedišta, do sada ih je dodeljivano po 60 godišnje, ove godine je taj broj povećan na 100 i naša je tendencija da u narednim godinama obezbeđujemo sedišta za svako prvorođeno dete u porodici. To je za roditelje svakako i jedan vid finansijske pomoći, ali, pre svega, ima značaj u prevenciji bezbednosti njihove dece u saobraćaju - ukazao je Santovac.\nPredstavnik Agencije za bezbednost saobraćaja Republike Srbije Radivoje Trifunović, iz odeljenja za planiranje, prevenciju i edukaciju kaže da je današnja aktivnost deo široke akcije koju Agencija realizuje u 50 lokalnih samouprava širom Srbije. Agencija za bezbednost saobraćaja obezbedila je polovinu sedišta koja su danas dodeljena, a uslov da bi uopšte bila uključena u akciju, bio je da lokalna samouprava obezbedi još toliki broj. Ukupno će, na nivou Srbije, biti dodeljeno 1000 sedišta.\n- Podaci ukazuju da oko 50 odsto dece u Srbiji koristi auto sedišta, ali i da velik broj onih koji koriste auto sedišta ne čine to na pravilan način. Došli smo kroz neke analize do zaključaka da ljudi, usled nedovoljnog znanja, praktično decu prevoze na nebezbedan način. Upravo smo naša predavanja koncipirali na način da ljudima objasnimo da deca stradaju u saobraćaju, najviše njih, 56 procenata, stradaju kada su sa roditeljima i akcenat smo stavili upravo na praktičnu obuku za pravilnu upotrebu auto sedišta - rekao je Trifunović.\nOn je izneo i podatke da je u prethodnih pet godina u saobraćaju stradalo oko 7600 dece. U tu zabrinjavajuću statistiku, kako je objasnio, ulaze deca koja su teže ili lakše povređena, ili su, nažalost, poginula, a takvih je bilo 65.\nStručno predavanje o pravilnoj upotrebi auto sedišta za različite uzraste dece održala je predsednica Centra za promociju bezbednosti saobraćaja Republike Marijana Jovanović, a prisustvovali su i članovi Saveta za bezbednost saobraćaja na putevima na teritoriji Grada Zrenjanina Mirko Petrović i Sanja Marić.


DPS Budva: Razriješeni budvanski funkcioneri nervozni zbog aktivnosti tužilaštva - Vijesti | Radio Televizija Budva - Budva Crna Gora\nRadio Budva Live: Buba Corelli - Irina Shayk\nU cilju tačnog informisanja javnosti o dešavanjima u Opštini Budva, obavještavamo građane da je po zahtjevu SDT u toku postupak izuzimanja dokumentacije po tri različita predmeta koja se odnose na poslovanje Opštine, saopšteno je iz OO DPS Budva. Ta okolnost, kako su naglasili, baca novo svjetlo na činjenicu da je, prema njihovim riječima, prisutna povišena nervoza kod razriješenih funkcionera Opštine Budva.\nTakođe, obaviještavamo javnost da ne postoji precizna evidencija dolaska zaposlenih na posao, niti elektronskim putem niti drugačije, po jasnim protokolima. Očita je namjera vršilaca dužnosti da uvedu jasnu evidenciju dolaska na posao, sa preciznim protokolom iz domena zakona i propisa koji uređuju radne odnose. Očigledno je da bivša vlast nema evidenciju ko je sve na platnom\nspisku Opštine Budva.To ukazuje da postoji osnovana sumnja da je bivša vlast zapošljavala partijski, bez mjere i mimo zakona. Svjesni svog nerada u prethodnom periodu oni ponovo pokušavaju da zamijene teze i prikriju svoju neodgovornost i neznanje.\nTakođe želimo da obavijestimo da je nestao djelovodnik iz skupštinske službe, što dovodi do dodatnih povreda zakona i krivične odgovornosti, počinilaca i nalogodavca. Naglašavamo da svi zaposleni u opštini, koji ne izvršavaju radne zadatke precizirane ugovorima o radu i djelu, dovode sebe u rizik\ndisciplinske, ali i krivične odgovornosti, jer će evidentno nadležni biti u obavezi da podnesu i krivične prijave, zbog otuđenja skupštinske dokumentacije.


FUDBALER Milana Zlatan Ibrahimović, nakon što je sebe prošle nedelje nazvao "Bogom", sada je sam sebe krunisao za kralja Švedske posle pobedničkog povratka u nacionalni tim.\nŠvedska je kvalifikacije za Svetsko prvenstvo počela pobedom protiv Gruzije od 1:0. Strelac jedinog gola bio je Viktor Klason na asistenciju Ibrahimovića, koji se vratio u reprezentaciju posle pet godina.\nKralj Švedske je Karl XVI Gustaf, a Ibrahimović je izabrao sebe za njegovog "naslednika".\n"Karl XVII Guztaf", sa "Z" kao Zlatan, napisao je 39-godišnji Ibrahimović na društvenim mrežema uz fotografiju sa Klasonom, što je izazvalo novu lavinu reakcija.\nAsistent kod pobedničkog gola je posle meča izjavio da se sjajno osećao na terenu.\n"Trudio sam se da pružim najbolje od sebe kako bih pomogao saigračima, pomogao sebi i bio efikasan", rekao je Ibrahimović na konferenciji za novinare.\nIbrahimović je svoj povratak u reprezentaciju Švedske 16. marta najavio kao "povratak Boga".\nReprezentacija Švedske u narednom meču kvalifikacija za Svetsko prvenstvo gostuje Kosovu, u nedelju, a tri dana kasnije će odigrati prijateljski meč protiv Estonije na svom terenu.\nZlatan Ibrahimović fudbalska reprezentacija Švedske fudbal Sport\nIBRAHIMOVIĆ VEĆ ZA PORTO: Šveđanin se oporavlja od povrede\nPOVREDA je prošlost, pa bi Zlatan Ibrahimović trebalo da počne da trenira sa ekipom od četvrtka.\nLOŠA VEST NA ZLATANOV 40. ROĐENDAN: Švedska bez Ibrahimovića u kvalifikacijama za SP\nGolgeter Milana Zlatan Ibrahimović nije uspeo da se oporavi od povrede kolena i neće igrati za fudbalsku reprezentaciju Švedske u oktobarskim utakmicama kvalifikacija za Svetsko prvenstvo.\n03. 10. 2021. u 11:37


Za projekte od javnog interesa za grad 2,8 miliona dinara | Ritam Grada - vesti Kragujevac\nGradsko veće na sednici održanoj 15. aprila donelo je zaključak o raspodeli sredstava iz budžeta grada za finansiranje i sufinansiranje programa/projekata udruženja koja su od javnog interesa za grad Kragujevac u tekućoj godini. Za realizaciju 21 programa iz budžeta grada opredeljeno je 2,8 miliona dinara. Najviše sredstva odnosno po 200.000 dinara, nakon javnog konkursa, odobreno je Udruženju srpsko-rumunskog prijateljstva Riznica za projekat „26. srpsko-rumunski susreti prijateljstva, zatim, Obrazovno kulturnoj zajednici Roma – Romanipen za projekat Materijalna podrška priključivanja romske dece obrazovnom sistemu u Kragujevcu kao i Udruženju Kluba akcijaša i volontera za program Organizacija i realizacija dobrovoljnih lokalnih radnih akcija. Pored toga, sredstvima iz budžeta grada biće finansiran i projekat Zaštita dece od zloupotreba na internetu Udruženja građana Prestonica, projekat Udruženja Vinski viteški red Šumadije Unapređenje i promocija vinarstva i drugo.


autor: Vanja Pajović 12.02.2020 0\nČetvrti „Festival ljubavi“ otvoren je sinoć na Trgu slobode u 18h uz tradicionalno puštanje balona u obliku srca i bend „(NE)Normalni“. Pored prodajnih štandova, ljubavnog zida, ljubavne kapije i muzičkih nastupa i mnogih drugih dešavanja na Trgu slobode, posetioce očekuju i mnogobrojni sadržaji na različitim lokacijama.\nPoruka i cilj ovog festivala je širenje ljubavi i da Novi Sad, osim što je prestonica kulture i mladih, postane i prestonica ljubavi.\nSvaki dan festivala propraćen je kulturnim i muzičkim programom akustičnih bendova, a održavaju se i različite tematske večeri poput Karneval u Veneciji, Novi Sad pleše tango, Dog show i dr.\nOvaj festival ide u prilog 14. februaru koji mnogi slave i obeležavaju kao Dan zaljubljenih tako da je za taj dan pripremljen poseban program. Na praznik ljubavi 14. februara biće organizovan filmski ljubavni marator u Muzeju savremene umetnosti Vojvodine. Posetioci će imati priliku da pogledaju kultne ljubavne klasike poput Kazablanka, Besani u Sijetlu, Mostovi okruga Medison, Doručak kod Tifanija.\nU Galeriji Matice srpske 15. februara posetioce očekuje koncert „Love actually“ na kom će nastupati hor „Muzika srca“.\nSvi oni koji budu želeli da upoznaju istoriju Novog Sada iz drugog ugla imaće priliku 8. februara da budu deo tematske turističke ture ljubavne priče Novog Sada koja se organizuje u okviru festivala. Za ljubitelje pozorišta biće organizovana i nagradna igra na fejsbuk stranici Festival ljubavi Novi Sad gde će oni najbrži moći da osvoje ulaznice za predstavu „Laža i paralaža“ koja će se održati 13. februara u Srpskom narodnom pozorištu .\nFestival ljubavi i ove godine pružiće podršku nacionalnom udruženju roditelja dece obolele od raka. Pa će 15. februara na Svetski dan dece obolele od raka u podne biti pušteni zeleni baloni u znak podrške, a sve to pod sloganom „Mnogo je važno da zagrliš snažno“.\nU okviru festivala biće organizovane i dramske sekcije i čitanje ljubavne poezije, a poslednjeg vikenda festivala 22 i 23 februara biće organizovan „Vikend legendarnih novosadskih ugostitelja“.


Varhelji: Srbija mora da nastavi reforme u oblasti vladavine prava - European Western Balkans\nVarhelji: Srbija mora da nastavi reforme u oblasti vladavine prava\nAutor EWB 19. 10. 2021.\nSTRAZBUR – Napredak u oblasti vladavine prava i normalizacija odnosa sa Kosovo ostaju suštinska pitanja i nastaviće da određuje brzinu procesa pristupanja Evropskoj uniji, izjavio je danas evropski komesar za proširenje Oliver Varhelji.\nOn je u Odboru Evropskog parlamenta za spoljne poslove (AFET) naglasio da je Srbija ispunila prelazna meraila za otvaranje klastera 3 i 4 u pregovorima o članstvu.\nPrema njegovim rečima, u toku je rad na ustavnim amandamanima i taj posao bi trebalo da bude završen do kraja godine.\n“Srbija mora da nastavi i da produbi reforme u sektoru vladavine prava, medijskih sloboda, borbi protiv korupcije, procesuiranja ratnih zločina i borbi protiv organizovanog kriminala“, naglasio je on.\nVarhelji je čestitao poslanicima Evropskog parlamenta Tanji Fajon i Vladimiru Bilčiku na uspehu u posredovanju u Međupartijskom dijalogu, uspešnoj misiji i postizanju dogovora.\n„Iste čestitke idu u poslanicima Skupštini Srbije i predsedniku Ivici Dačiću u ovom procesu“, dodao je on.\n“Vlada Srbije je jasno rekla da su prioritet reforme povezane sa procesom pristupanja EU, rekao je Varhleji i naglasio da je Srbija ispunila uslove za otvaranje klastera 3 i 4. Podržavamo ambiciju Srbije da što je pre moguće budu otvoreni novi klasteri, posle procene o napretku reformi“, rekao je Varhelji.\nOdgovarajući na pitanja poslanika AFET-a Tonina Picule o sslučjevima visoke korupcije u Srbiji, Varhelji je istakao da je Srbija usvojila kodeks ponašanja za poslonike, kao i revidiran Zakon o sprečavanju korupcije, na osnovu preporuka tela Saveta Evropa za praćenje borbe protiv korupcije . GREKO-a.\nVarhelji je ocenio da ipak Srbija ima još posla, ali da ove korake uzima kao pozitivan signal, naglašavajući da Evropska komisija želi da vidi kako se zakon primenjuje u praksi.\nNa pitanje poslanika EP o inicijativi Otvoreni Balkan, Varhelji je rekao da je Evropska unija aktivni zagovornik Zajedničkog regionalnog tržišta.\n“Govorimo o mogućnosti prelaska granica u regionu sa ličnim kartama, priznanju diploma i profesionalnih kvalifikacija, slobodnom kretanju kapitala, lakšim plaćanjima. To su pripreme za članstvo. Ideja (Otvoreni Balkan) dolazi iz regiona, prvo se zvala mali šengen, želimo da svi partneri budu prisutni i da to bude pod EU kišobranom Molim svih šest partnera da se vrate zajedničkom regionalnom tržištu”, rekao je Varhelji.\nŠib: Srbija će postati članica EU čim ispuni sve uslove


Ovo su nove CENE goriva u Srbiji: Evo koliko će evro dizel i benzin tačno da koštaju\nAutor: Glas javnosti 06.05.2022. u 20:54\nNove cene važiće do sledećeg petka, kada će ministarstvo objaviti nove iznose maksimalnih maloprodajnih vrednosti za ove dve vrste goriva.\nIZGLASANE IZMENE! Smanjuju akcize na gorivo za 50 odsto, povećavaju na cigarete\nPredsednik Srbije Aleksandar Vučić, saopštio je prilikom svog obraćanja javnosti u 18 časova, da će nove cene goriva biti objavljene u 20 časova i da će - "ići u rikverc".\n"Regulisane cene benzina i dizela biće 10 dinara niže nego što su bile ove nedelje - vratiće se na 195 dinara za evro dizel i 180 dinara za benzin" najavio je predsednik Srbije.\nDONETA ODLUKA, GORIVO OD DANAS JEFTINIJE: Evo koliko će sada koštati dizel i benzin


Keri za zabranu leta iznad humanitarnih ruta u Siriji\nBeta 21. septembra 2016. 18:05\nDržavni sekretar SAD Džon Keri predložio je danas da se uvede zabrana leta iznad ključnih humanitarnih ruta u Siriji da bi se dala šansa miru.\nU obraćanju na specijalnom ministarskom sastanku Saveta bezbednosti UN posvećenom Siriji Keri je rekao da bi takav korak mogao da povrati kredibilitet naporima za okončanje petogodišnjeg gradjanskog rata i da „pruži šansu da se nesmetano dostavlja humanitarna pomoć“.\nPrimirje postignuto uz posredovanje SAD i Rusije 9. septembra je takoreći propalo. UN su prekinule isporuke pomoći posle vazdušnog napada na humanitarni konvoj u ponedeljak u kome je ubijeno 12 ljudi, a napad je izazvao medjunarodne osude.\nUN su ocenile da je to bio nameran napad. Američki zvaničnici rekli su da veruju da je Rusija izvela napad, dok Rusija odbacuje da je odgovorna za te napade.\nU oštrom govoru danas Keri je rekao da budućnost Sirije „visi o koncu“.\nOn je rekao da napad na humanitarni konvoj u ponedeljak izaziva sumnju u to da Rusija i sirijska vlada mogu da ispune odredbe sporazuma o primirju.\nKeri je se založio danas u prisustvu svog ruskog kolege Sergeja Lavrova da ponovo počne da se primenjuje američko-ruski dogovor o primirju, postignut 9. septembra u Ženevi.\nOn je rekao da treba prizemljiti sve avione koji lete u zonama suoba, oko severnog grada Alepa koji je epicentar rata.\nOcenjujući još jednom da samo vlada u Damasku i Moskva mogu da budu odgovorni Keri je oštro osudio vazdušne udare u ponedeljak na humanitarni konvoj i napade u utorak uveče na dvoje kola hitne pomoći, što je nazvao „flagrantnim kršenjem medjunarodnog prava“.\n„Sada nemamo drugi izbor nego da idemo ka hitnom sprovodjenju prekida vatre“, rekao je Keri.\nDogovor koji je Keri postigao s Lavrovim u Ženevi 9. septembra predvidja primirje, dostavu humanitarne pomoći, de fakto zabranu nadletanja aviona sirijske vojske i rusko-američku vojnu saradnju u borbi protiv ekstremista.\n„Ovo je trenutak istine za Rusiju“, rekao je Keri.\nLavrov je još jednom negirao bilo kakvu odgovornost svoje zemlje za napade na humanitarne radnike u Siriji. On nije zatvorio vrata mogućem ponovnom uspostavljanju primirja, ali je rekao da sirijska vojska „više ne može da uvede jednostranu pauzu u borbama“.\nPo rečima ruskog ministra, raniji jednostrani prekidi vatre omogućili su pobunjeničkim grupama da se regrupišu, dodatno naoružaju i ojačaju svoje položaje.\nLavrov je ponovio zahtev Moskve da ponovo vidi listu terorističkih organizacija koje bi bile isključene iz prekida vatre.\n„Ako možemo da se složimo oko tog globalnog pristupa, prekid neprijateljstava imao bi najbolje šanse da opstane i uspe“, rekao je Lavrov.\nMedjunarodna diplomatija i danas je pokazala nemoć u smirivanju sirijskog sukoba. Žestoko bombardovanje potresalo je i danas Alep.\nMoskva podržava vladu sirijskog predsednika Bašara al Asada, a Vašington podržava mnoge od pobunjeničkih grupa koje se bore protiv Asada. I Moskva i Vašington navode da su posvećeni borbi protiv Islamske države i ekstremističkih grupa povezanih s Al Kaidom.


Kako biste mogli sebi da obezbedite sigurnu budućnost, predlažemo vam nekoliko načina sa kojima to možete da postignete, a da se to ne odrazi drastično na vaš trenutni kućni budžet i novac kojim raspolažete. Ušteđevina garantuje izvesnu sigurnost vlasniku novca, olakšava pokrivanje nepredviđenih izdataka. Omogućava kupovinu željenih stvari bez zaduživanja, širi lepezu turističkih destinacija koje se mogu obići, dok oročeni štedni ulozi donose dodatnu zaradu (kroz kamate), povećavajući platežnu moć štediše.\nPozivamo vas da započnete štednju po atraktivnim uslovima u Sberbanci, jednoj od najstabilnijih finansijskih institucija u svetu. Tradicija duga 178 godina, stabilnost, kredibilitet, čine Sberbanku sigurnim mestom za sva vaša ulaganja. Proizvodi i usluge ove banke fokusirani su na potrebe klijenta i zasnovani su na najvišim standardima kvaliteta. Specijalna ponuda oročene štednje u evrima Sberbanke – Štedi gde evro više vredi važi za nova sredstva i to na period oročenja od 6 meseci, za sve iznose. Nominalna kamatna stopa iznosi 1,6%, dok efektivna kamatna stopa iznosi 1,38%.\nSberbank super štednja traje do kraja 2019. godine. Za više informacija, posetite veb-sajt sberbank.rs ili pozovite kontakt centar na broj 19909 i saznajte zašto Sberbank Super štednja omogućava da vaša štednja zaista više vredi.\nBRITANSKE FINANSIJE SUOČENE S RATNIM SCENARIJOM Očekuju nove ekonomske mere


Al Shiddi Grupacija razmatra povlačenje iz BiH zbog opstrukcija arapskih investicija\nNaslovnica Bosna PRESS Al Shiddi Grupacija razmatra povlačenje iz BiH zbog opstrukcija arapskih investicija\nJedan od najvećih investitora u BiH posljednjih godina Grupacija Al Shiddi, prema informacijama do kojih smo došli, razmatra povlačenje iz BiH, zbog čega bi veliki broj radnika mogao ostati bez posla. Kako saznajemo, razlog za takvu odluku su brojne opstrukcije državnih vlasti prema arapskim investicijama i opstruiranje dolaska arapskih turista.\nKlix.ba je nedavno objavio informaciju, na osnovu tvrdnje ambasadora BiH u Saudijskoj Arabiji Senahida Bristrića, da postoje procjene da će ove godine u BiH iz Saudijske Arabije doći 30.000 turista. Međutim, problem predstavljaju vize, jer ambasada BiH nema dovoljno stickera za izdavanje viza, niti radnika koji bi radili na njihovom izdavanju.\nZbog svega toga BiH bi olako mogla ispustiti 60 miliona KM novca koji bi kroz potrošnju turista ostao u BiH. Ipak, Vijeće ministara je prije dva dana donijelo odluku da državljanima Saudijske Arabije dozvoli ulazak u BiH ukoliko imaju važeću vizu za neku od zemalja Evropske unije. Ipak, brojni građani Saudijske Arabije nemaju vizu za EU pa ne mogu doći ni u BiH.\n“Zašto saudijski turisti, koji su dobrodošli u Švicarskoj, Francuskoj, Srbiji ili Njemačkoj nisu dobrodošli u BiH”, poručuju iz Al Shiddi Grupacije.\nVeći broj arapskih turista u BiH trebalo bi da podržia i direktna aviolinija između Rijada i Sarajeva koja od danas počinje saobraćati svaki dan do kraja septembra. Procjena je da će Nesma Airlines dovoditi 150 putnika dnevno, a ukupno su planirana 92 leta.\nVijeće ministara već duže vremena bezuspješno razmatra liberalizaciju viznog režima za državljane Saudijske Arabije, što bi, procjenjuje se, pomoglo razvoju turizma te privrede i industrije u BiH.\nAl Shiddi Grupacija je već otkazala 24 leta planirana za ovo ljeto, čime država BiH indirektno gubi 15 miliona KM prihoda. Avionom koji danas slijeće na sarajevski aerodrom, umjesto 150 putnika s kupljenom kartom dolazi samo 50 putnika, a letom u subotu 35 putnika.\n“U iščekivanju svog putovanja, s unaprijed plaćenim hotelskim smještajem u BiH, više od hiljadu saudijskih državljana je tražilo vizu za BiH. Ambasada BiH u Rijadu je nemoćna da im izda vizu jer trenutno imaju manje od 3.000 stickera, dok je više od 30.000 hiljada osoba iskazalo interes za dolazak u BiH. Ambasador Bristrić već mjesecima traži pomoć i dovoljan broj osoblja za realizaciju svih pristiglih zahtjeva. To je samo jedan od razloga za otkazivanje dolaska velikog broja turista. Ovo je još jedan primjer kako nesposobni državni službenici u BiH, samovoljno radi privatnih interesa, koče razvoj ekonomije i novih radnih mjesta u BiH”, kazali su nam iz Al Shiddi Grupacije.\nPostavlja se pitanje zbog čega je to tako, ako znamo da je prije pet mjeseci u Rijadu ministar vanjske trgovine i ekonomskih odnosa BiH Mirko Šarović sa saudijskim vlastima najavio direktan let iz Rijada za Sarajevo te potvrdio dogovorenu saradnju, ne samo na polju turizma, već i jačanje ekonomske moći BiH. Od te najave potražnja za turističkim letovima, kao i interes velikih investitora, postali su ogromni.\nIako je Vijeće ministara BiH donijelo odluku da se državljanima Saudijske Arabije omogući ulazak u BiH s važećom Šengen vizom, ta odluka još nije implementirana, jer nisu dostavljene zvanične instrukcije graničnoj policiji, niti zvanična informacija Saudijskoj Arabiji.\nTreba istaći da neke od zemalja u regionu na organiziranje velikih turističkih dolazaka i potencijalnih investitora u svojoj državi izdvajaju značajna sredstva, a najrecentniji primjer je dolazak saudijskog princa u Hrvatsku.


Policija pretresa »Klix« | Radio Trebinje\n29. децембра 2014., 17:29\nSARAJEVO l Pripadnici Federalne uprave policije (FUP) i Ministarstva unutrašnjih poslova Republike Srpske pretresaju prostorije portala „Klix“.\nKako saznaje novinar Agencije Fena s mjesta događaja, kao razlog akcije navodi se objavljivanje spornog audiosnimka razgovora Željke Cvijanović i nepoznatih osoba o navodnoj kupovini glasova poslanika u Narodnoj skupštini RS.\nNovinari na terenu saznaju da su svi radnici portala, urednici i novinari, zamoljeni da napuste prostorije redakcije, dok su na razgovoru zadržani urednik Jasmin Hadžiahmetović, direktori portala Dario i Mario Šimić te novinarka Edita Gorjanac.\nUpravni odbor Udruženja novinara Republike Srpske najoštrije osuđuje sudsko-policijsku akciju koju provode protiv portala Klix.ba, te daje punu podršku urednicima i novinarima ovog portala.\nOvom akcijom, stoji u saopštenju, prekršeno je više zakonskih odredbi koji medijima garantuju slobodu izražavanja, nesmetan rad, te prestavlja najgrublji pokušaj gušenja jednog profesionalnog i nezavisnog medija u BiH. Ova akcija je dodatno narušila kredibilitet države u kojoj se poštuju demokratske norme i medijske slobode.\nUpravni odbor Udruženja novinara Republike Srpske smatra da je krajnje drsko i neprofesionlano ponašanje pripadnika policije MUP Kantona Sarajevo i MUP Republike Srpske koji su onemogućili rad novinarima i urednicima rad u redakciji.\nUpravni odbor Udruženja novinara Republike Srpske zatražio je od nadležnih institucija, najviših izabranih državnih i entitetskih fukcionera, te predstavnika međunarodnih organizacija u BiH kao što su OHR i OSCE da u skladu sa svojim mogućnostima utiču kako bi novinari i urednici Klix.ba nastavili nesmetan rad, a sudsko-policijski organi obustavili svaki dalji postupak.\nUdruženje BH novinari zahtijeva hitnu obustavu pretresa\nUpravni dobor Udruženja BH novinari i Linija za pomoć novinarima upućuju javni zahtjev policiji Kantona Sarajevo i MUP-a Republike Srpske da hitno obustave pretres prostorija portala Klix.ba.\nTakođe zahtijevaju i da „oslobode“ troje najodgovornijih ljudi ovog medija Darija Šimića, Jasmina Hadžiahmetovića i Editu Gorinjac i omoguće povratak u redakciju svim ostalim novinarima i uposlenicima ovog medija, koje su jutros istjerali van.\nU saopštenju ističu da je upad policije u redakciju Klixa i potpuna blokada ovog medija najbrutalniji atak na slobodu izražavanja i prava novinara, koji je ikada zabilježen u dugoj istoriji bh. novinarstva.\n„Ovo je čin koji pod noge stavlja sve bh. zakone i novinarske kodekse za zaštitu slobode izražavanja i pravo novinara na zaštitu izvora informacija, uključujući krivične zakone BiH i njenih entiteta, Zakon o zaštiti od klevete, kodekse novinarske etike, kao i sve međunarodne konvencije o zaštiti slobode govora i mišljenja“, kaže se u saopštenju.\nBudući da su se Dario Šimić i Jasmin Hadžiahmetović, vlasnik i urednik Klixa, ranije odazvali na poziv MUP RS i u Banjaluci dali policiji sve informacije u vezi sa objavljivanjem spornog snimka, UO BH novinara i Linija za pomoć novinarima smatraju kako je jutrošni upad policije u redakciju ovog medija produženo nasilje koje ima za cilj da uplaši prije svih novinare ovog portala, ali i svih drugih medija i novinara u BiH.\nUrednički kolegij „Dnevnog avaza“ najoštrije osuđuje jutrošnji policijski upad u redakciju internet-portala Klix.ba u Sarajevu.\nIstiče da ovakav način tretiranja medija, po uzoru na nedemokratske režime u svijetu, očito ima za cilj pritisak na novinare i urednike, odnosno njihovo sprečavanje u humanoj misiji borbe za istinu i informiranje javnosti o svemu što se dešava u Bosni i Hercegovini.\nNaglašavaju da se na ovaj način se direktno krši i Zakon o zaštiti od klevete i član u kojem se navodi da novinar ima pravo zaštititi svoj izvor informacija u cilju interesa javnosti, „što je jedini grijeh kolega s Klix.ba“.\nApeluju na javnost u BiH da digne svoj glas protiv ovakvih i sličnih pritisaka na medije.\nFederalna uprava policije nije učestvovala u pretresu\nFederalna uprava policije saopštila je da njeni pripadnici nisu učestvovali u pretresu prostorija preduzeća „Intersoft“ u Sarajevu, koje je vlasnik portala Klix.\nPortparol MUP-a Kantona Sarajevo Irfan Nefić potvrdio je Srni da su u pretresu učestvovali pripadnici kantonalnog MUP-a, ali nije mogao dati više informacija.\nPortparol Tužilaštva Kantona Sarajevo Alen Hamzić rekao je da je pretres izvršen po naredbi Opštinskog suda u Sarajevu, ali da ovo tužilaštvo nije uključeno u istragu.\nMinistar upoznat sa pretresom portala „Kliks“\nMinistar unutrašnjih poslova Republike Srpske Dragan Lukač rekao je da upoznat da se vrši pretres prostorija sarajevskog portala „Kliks“ u vezi sa aferom prisluškivanja premijera Srpske Željke Cvijanović o navodnoj kupovini poslanika.\nLukač je rekao novinarima da tu aktivnost obavlja kantonalni MUP u saradnji sa kriminalističkom policijom MUP-a Srpske.\nOn je naglasio da će javnost naknadno biti upoznata sa ovom aktivnošću.\nPredsjednik Udruženja novinara Republike Srpske Dragan Jerinić rekao je novinarima da nema potpunu informaciju zašto se vrši pretres prostorije portala „Kliks“, ali je napomenuo da su neki mediji objavili da je povezano sa snimkom o navodnoj kupovini poslanika.\n„To je najdrastičniji primjer uticaja na medije da bi se saznalo ko im je izvor“, istakao je Jerinić.\nPripadnici kriminalističke policije MUP-a Kantona Sarajevo, uz podršku pripadnika Službe za suzbijanje organizovanog kriminaliteta i korupcije Uprave kriminalističke policije MUP-a Srpske, pretresli su danas prostorije preduzeća „Intersoft“ Sarajevo koje koristi „Klix.ba“ u Sarajevu.\nPretres je izvršen prema naredbi Kantonalnog tužilaštva Sarajevo.\n„Pretres se vrši zbog postojanja osnova sumnje da je izvršeno krivično djelo član 174, stav dva Krivičnog zakona Republike Srpske“, saopšteno je iz MUP-a Srpske.\nVučurević i Prtilo uputili praznične čestitke


Albanci traže da se puste vakcinisani na meč sa Engleskom NOVA portal\nAlbanci traže da se puste vakcinisani na meč sa Engleskom\nFudbal Autor:Beta24. mar. 202113:04 > 13:20\nFudbalski savez Albanije pozvao je vlasti te zemlje da puste navijače koji su se vakcinisali protiv koronavirusa na utakmicu protiv Engleske u Tirani, u kvalifikacijama za Svetsko prvenstvo 2022. godine.\nSavez je pitao premijera Edija Ramu za pomoć da se popuni 30 odsto kapaciteta, oko 6.500 mesta Nacionalne arene u Tirani, za utakmicu protiv Engleske u nedelju.\nKros zbog povrede napustio reprezentaciju Nemačke\n„Predložio bih da sve vakcinisane osobe, profitirajući od masovne vakcinacije koju kao Vlada obavljate, prisustvuju utakmici na stadionu“, naveo je predsednik Saveza Armand Duka u pismu albanskoj vladi.\n„Uveren sam da ćete razmotriti ovaj zahtev za dobrobit albanskog fudbala i za ljubav naših navijača prema dresu reprezentacije“, naveo je predsednik albanskog saveza.\nbez publikeFudbalska reprezentacija AlbanijeFudbalska reprezentacija EngleskeKatar 2022koronaviruskvalifikacijeMundijal 2022.Navijacivakcinacija\nOglasio se A1 o kvaru na mreži: Izvinjavamo se, širimo pre nekoliko minuta


Kalendar trudnoće, obuhvata vremenski period od početka do kraja vaše trudnoće. Taj period, traje ukupno 40 nedelja i svaka od tih nedelja, predstavlja svojevrsnu razvojnu fazu trudnoće. Kako bi ste zdravije, pravilnije i lakše održavali svoju trudnoću, potrebno je da budete na vreme upoznati sa svim njenim fazama, odnosno sa svim onim što vas u određenoj fazi trudnoće očekuje.\nDa bi ste mogli da se upoznate sa fazama trudnoće, potrebno je da prvo znate tačno da odredite početak trudnoće.\nZato, odlučili smo da vam kroz sadržaj ovog teksta predstavimo i što preciznije objasnimo informacije o tome kako da odredite početak trudnoće, ali i termin porođaja.\nTakođe, objasnićemo vam i kako će se vaša trudnoća razvijati i koje su to nedelje trudnoće u kojima vas očekuju bitne promene.\nKako da izračunam koliko sam trudna?\nPrema medicinskom sistemu izračunavanja početka trudnoće, početkom trudnoće, smatra se poslednji dan poslednjeg menstrualnog ciklusa.\nIako u tom trenutku, odnosno u poslednjem danu poslednjeg menstrualnog ciklusa, realno još uvek nije došlo do oplodnje jajne ćelije, odnosno do začeća, jajna ćelija je ipak oslobođena i započela je svoj 14-odnevni put sazrevanja i pripreme za oplodnju.\nKada oslobođena jajna ćelija pređe svoj 14-odnevni put sazrevanja i kada postane oplođena, u tom trenutku, računa se da je trudnoća stara pune dve nedelje i da je ušla u treću nedelju.\nKako da izračunate termin porođaja?\nUkoliko želite da izračunate približno tačan termin porođaja, uradite to na osnovu sledeće formule:\nPoslednji dan menstrualnog ciklusa + 7 dana – 3 meseca = datum kada možete očekivati porođaj.\nKakve promene su karakteristične za koju nedelju trudnoće?\nKako bi ste što jasnije mogli da razumete svoju trudnoću, odnosno način na koji ona napreduje, pogledajte šta vas tačno očekuje u kojoj nedelji njenog razvoja:\n1. nedelja trudnoće:\nKao što smo već rekli, u prvoj nedelji trudnoće, jajna ćelija još uvek nije oplođena, već je samo formirana i započela je put svog sazrevanja koji će trajati ukupno 14 dana (dve nedelje), do trenutka dok ista ta jajna ćelija ne postane spremna za oplodnju i oplođena.\nU toj, prvoj nedelji, vaše telo bi trebalo da prođe kroz proces pripreme za oplodnju. Priprema za oplodnju, podrazumeva obavezu da iz upotrebe izbacite sve lekove, da vodite računa o tome kako se hranite, da ne pijete alkohol i ne konzumirate cigarete. Uz to, preporučuje se da već od prve nedelje, počnete da pijete prenatalne vitamine koje će vam preporučiti vaš ginekolog onog trenutka kada mu saopštite da planirate trudnoću. Među najvažnije prenatalne vitamine, ubraja se folna kiselina, odnosno vitamin B9. Folna kiselina, važna je jer sprečava pojavu degenerativnih promena ploda nakon začeća.\n2. nedelja trudnoće:\nU drugoj nedelji trudnoće, dolazi do maksimalnog sazrevanja jajne ćelije, odnosno do ovulacije i do spremnosti za oplodnju. Obzirom da ovulacija nastupa i traje najčešće od 12. do 16. dana od dana početka prethodne menstruacije, to znači da će vam se ovulacija dogoditi dva dana pre kraja druge nedelje trudnoće i trajaće do drugog dana treće nedelje trudnoće. U drugoj nedelji, zid materice se polako zadebljava. Kao i u svim narednim nedeljama trajanja trudnoće i u drugoj nedelji, takođe je jako važno da vodite računa o načinu na koji se hranite, kao i o tome da ne koristite lekove, alkohol i cigarete.\n3. nedelja trudnoće:\nTreća nedelja trudnoće, je jedna od najznačajnijih nedelja u toku njenog trajanja, jer je to nedelja oplodnje. U trećoj nedelji, događa se oplodnja.\nOplodnja se događa u jajovodu (medicinski u Falopijevoj tubi) kada se sretnu zrela jajna ćelija i spermatozoidi i kada spermatozoid prodre u unutrašnjost jajne ćelije. Od tog trenutka, oplođena jajna ćelija nastavlja svoje kretanje kroz jajovod prema zadebljanom zidu materice.\nOd trenutka kada jajna ćelija postane oplođena, ona se naziva blastocista. U toku svog kretanja prema materici, blastocista je veličine između 0,1 i 0,2 milimetra. Njeno kretanje prema materici može trajati od 7 do 10 dana, a u trenutku kada blastocista stigne u matericu i veže se za njen zid, događa se začeće.\n4. nedelja trudnoće:\nČetvrta nedelja trudnoće je zapravo nedelja začeća. U ovoj nedelji, blastocista se implantira, odnosno usađuje u zid materice i započenje da se razvija dvostruko. Preciznije, od omotača blastociste koja se usadila u zid materice, počinje da se formira posteljica, a u unutrašnjem sloju blastociste, počinje da se formira embrion.\nU četvrtoj nedelji trudnoće, možete primetiti prve promene u svom telu i upravo te promene možete protumačiti kao prve simptome trudnoće.\nMože se dogoditi da osetite češću potrebu za mokrenjem, da osećate pospanost, umor ili nervozu i da osetite napetost u grudima i osetljivost u regiji bradavica.\n5. nedelja trudnoće:\nU petoj nedelji trudnoće, nastaviće se i intezivirati simptomi koje ste osetili u 4. nedelji. Ujedno, peta nedelja trudnoće je nedelja, kada možete uraditi test za trudnoću i tako i zvanično potvrditi postojanje vaše trudnoće. U 5. nedelji, u vašem organizmu povećaće se nivo estrogena i progesterona (ženskih polnih hormona), a ujedno, otpočeće i lučenje sasvim novih hormona, humanog placentarnog laktogena i humanog korionskog gonadotropina (hPL i hCG).\n6. nedelja trudnoće:\nU šestoj nedelji trudnoće, nastaje pojačan rizik od spontanog pobačaja i traje sve do 10 nedelje kada se naglo smanjuje. Zato, od početka ove nedelje, poštedite sebe svakog stresa, nerviranja ili izlaganja većem fizičkom naporu.\n8. nedelja trudnoće:\nU osmoj nedelji trudnoće, ukoliko to niste već uradili, bilo bi dobro da odete na prvi trudnički ginekološki pregled.\nU desetoj nedelji trudnoće, koja ujedno predstavlja period u kome ste dostigli četvrtinu ukupnog trajanja trudnoće, mučnine su najizraženije.\n11. nedelja trudnoće:\nU jedanaestoj nedelji trudnoće, već ćete moći da uočite blago izraženo uvećanje stomaka. Takođe, u ovoj nedelji završava se embriogeneza ploda. To znači, da je vaša bebica već formirana i da je teška oko 10 do 15 grama, a dugačka oko 6 ipo centimetara.\n13. nedelja trudnoće:\nU trinaestoj nedelji trudnoće, konačno će početi da izostaju mučnine i sve druge tegobe koje su karakteristične za prvo tromesečje trudnoće.\n15. nedelja trudnoće:\nU petnaestoj nedelji trudnoće, vaš stomak će postati vidno uočljiv i sada je vreme da razmislite o kupovini trudničke odeće.\n18. nedelja trudnoće:\nOd osamnaeste do dvadesete nedelje trudnoće, treba da osetite prve bebine pokrete. Najčešće, to će se dogoditi upravo u 18. nedelji, ali ukoliko taj osećaj izostane do 20. nedelje, nemojte brinuti, jer je to normalno.\nU dvadesetoj nedelji trudnoće, koja ujedno i predstavlja polovinu njenog ukupnog trajanja, vreme je za drugu posetu ginekologu. U ovoj nedelji, moći ćete da čujete prve otkucaje bebinog srca.\n21. nedelja trudnoće:\nU ovoj nedelji može se dogoditi da vam naglo poraste apetit.\n22. nedelja trudnoće:\nU ovoj nedelji, preporučljivo je uraditi još jedan detaljniji ultrazvučni pregled kojim će se utvrditi razvoj bebine anatomije (fetalna anatomija).\nOd ove, pa sve do kraja 34. nedelje trudnoće, posebno morate da se čuvate od faktora koji bi mogli da izazovu takozvani prerani porođaj. Zato, pijte svakodnevno dovoljno vode, hranite se zdravo, spavajte dovoljno, ne izlažite se fizičkom naporu i izbegavajte stres.\nUkoliko primetite simptome kao što su krvavi iscedak iz vagine, osećaj kontrakcija koje se ponavljaju više od pet puta u toku jednog sata, učestalo povraćanje, pojava mlaza bistre tekućine iz vagine, oštri i nagli bolovi u stomaku ili tup bol u krstima, bez oklevanja obratite se što hitnije ginekologu.\n29. nedelja trudnoće:\nOd ove nedelje, vaše grudi će početi naglo da rastu. Ukoliko primetite pojavu curenja vodenaste tečnosti iz bradavica, nemojte se uplašiti, jer je ta pojava normalna i nastaje pod uticajem povišenog nivoa hormona.\nU tridesetoj nedelji trudneće, može se dogoditi da osetite blage kontrakcije. Ukoliko se kontrakcije javljaju ređe od pet puta tokom jednog sata, ne brinite sve je u redu. Od ove nedelje, mogli bi ste da počnete da upražnjavate laganu trudničku gimnastiku.\n33. nedelja trudnoće:\nOd ove nedelje, mogli bi ste da počnete sa vežbama disanja, odnosno sa uvežbavanjem metoda disanja za porođaj.\nOd ove nedelje, vi izlazite iz perioda u kome bi se eventualni porođaj smatrao preranim i polako se bližite pravom terminu porođaja. Bebe koje se rode između 35. i 40. nedelje trudnoće su van opasnosti i dovoljno su formirane da bi bile spremne za vanmaterični život. Od ove nedelje, osetićete prisustvo bolova u leđima ili grčeve, a može se dogoditi i da vam se poremeti ritam spavanja.\nOd ove nedelje, vi ulazite u poslednji mesec trudnoće.\nU ovoj nedelji, stomak će naglo početi da vam se spušta.\nOd ove nedelje, samo jedan korak vas deli od cilje i od najlepšeg trenutka u životu. Od ove nedelje, vi ulazite u termin za porođaj. Dve nedelje pre 40. nedelje i 2 nedelje posle 40. nedelje, smatraju se periodom u kojem se možete svakog trenutka poroditi.\nU ovoj nedelji, porodi se čak 70 procenata trudnica. Velika je verovatnoća da će takav slučaj biti i sa vama. Očekuje vas najlepši trenutak u životu, potrudite se da ga dočekate spremno i da ga što lepše i bolje zapamtite.\nŽamor ili žagor pravopis - kako se piše\n← Šta je koenzim Q10?\nŠta je instagram i kako se koristi? →


Čak trećina developera odložila izlazak igara zbog problema izazvanih korona virusom - PLAY!\nRetko ko se može pohvaliti da je 2020. godina imala pozitivan ishod na nekom polju, već se nažalost sve više svodi na nizanje negativnih stvari, za koje je mahom zaslužna pandemija korona virusom.\nDa u industriji video igara neće biti drugačije, videlo se još na samom početku pandemije, sa nedostatkom Nintendo Switch konzola, i problema i razvoju naslova od strane kineskih developera. Kako se virus COVID-19 širio ka zapadu, tako je sve više studija i kompanija bilo primorano da zatvori svoja vrata i da zaposleni pređu na režim rada od kuće.\nPrema anketi sprovedenoj od strane organizatora događaja Game Developers Conference, čak 70% developera je moralo preći na režim rada od kuće, što je samo jedan u nizu problema. Zahvaljujući tom istraživanju, otkriveno je da je čak trećina(33%) developera bilo primorano da odloži izlazak igre ili igara, zbog problema koji su nastali zahvaljujući pandemiji korona virusa.\nOd problema se navodi usporena tranzicija na rad od kuće, nedostupnost porebnog hardvera(development kitova), dodatni pritisak i stres na developere, što je izazvalo smanjenu produktivnost, kao i logistički problemi. Ovo su samo neki od faktora, ali mahom najzaslužnijih za većinu odlaganja. Neka odlaganja igara se praktično nisu ni osetila, koja su bila samo nedelju ili dve, pa imamo i naslove koji su odlagani po nekoliko puta za po par meseci, kao što je recimo Cyberpunk 2077.\nNajveći problem za developere je svakako priprema za dolazak naredne generacije konzola, pošto pristup moćnom hardveru nema svako iz udobnosti svog doma, ali su kompanije za jakim finansijskim sredstvima, kao u slučaju Microsofta to premostile cloud gejmingom.\nNa osnovu ove ankete, developeri koji nisu odložili svoju igru otkrili su da je korona virus ipak uticao negativno na razvoj, ali tačne posledice nisu otkrivene. Verovatno se misli na odluke da se određeni sadžaj iz igara ukloni i da se kasnije doda kroz ažuriranja kako bi se izbeglo pomeranje datuma izlaska.\nNadamo se da će se ovaj negativni trend odlaganja igara ublažiti u narednim mesecima, nasuprot mračnijim prognozama vođe Xbox brenda, pošto su se developeri sada navikli na rad od kuće, a u samoj anketi se navodi da bi mnogi želeli da tako nastave i nakon završetka pandemije.\nRelated Items:corona virus, COVID-19, datum izlaska, delay, Game Developers Conference, GDC, korona virus, odlaganje, opis, release date


ADIS ABEBA - Najmanje 600 ljudi ubijeno je u „užasnom masakru” koji su počinili 9. novembra separatisti u regionu Tigraj u mestu Mai Kadra, saopštila je danas etiopska Komisija za ljudska prava. Ta komisija, koja važi za nezavisni organ ali je direktora Danijela Bekelea imenovao premijer Etiopije Abij Ahmed, optužila je neformalnu grupu mladih Tigrajaca i snage tog regiona da su odgovorni za „pokolj” sezonskih radnika na tom području, a koji nisu poreklom iz Tigraja, prenosi Beta. Međunarodna organizacija Amnesti internešenal već je ranije navela da je verovatno nekoliko stotina civila ubijeno 9. novembra u mestu Mai Kadra. Smatra se da je to najgore zverstvo počinjeno od početka vojne operacije na tom području. Premijer Etiopije, dobitnik Nobelove nagrade za mir 2019, pokrenuo\n22.11.2020 u 22:22\nPremijer Etiopije dao rok od 72 sata liderima Tigraja da predaju oružje\nADIS ABEBA - Premijer Etiopije Abij Ahmed izjavio je da je liderima regiona Tigraja gde su u toku sukobi, postavio ultimatum od 72 sata da predaju oružju i dodao da će u suprotnom pokrenuti „nemilosrdni napad”. Ahmed, prošlogodišnji dobitnik Nobelove nagrade za mir, pokrenuo je 4. novembra vojnu ofanzivu protiv snaga Oslobodilačkog fronta naroda Tigraja (TPLF) koje upravljaju tim regionom. „Put ka vašem uništenju privodi se kraju i molimo vas da se predate u naredna 72 sata”, naveo je premijer u poruci snagama TPLF. Nekoliko stotina ljudi poginulo je od početka sukoba, mada tačni podaci o broju žrtava nisu poznati. Sudanske vlasti su sa svoje strane saopštile da je više od 36.000 Etiopljana pobeglo u njihovu zemlju, prenosi Beta. Tigrajci čine pet odsto stanovnika Etiopije,\n11.11.2020 u 18:47\nViše od 8.000 Etiopljana pobeglo u Sudana zbog sukoba\nViše od 8.000 Etiopljana pobeglo je u istočni deo Sudana u poslednjih 48 sati, sklanjajući se od sukoba u regionu Tigraj, saopštili su danas zvaničnici sudanske vlade, prenosi agencija Suna. Sudanske vlasti navele su da je 6.000 Etiopljana u utorak pobeglo u istočni deo Sudana, a da je ranije primljeno oko 2.000 izbeglica. Tigraj je područje na severu Etiopije gde vlasti Adis Abebe od 4. novembra vode veliku vojnu operaciju. Adis Abeba (Foto AP/Mulugeta Ayene) Premijer Etiopije Abij Ahmed izjavio je nedavno da je njegova vlada izvela vazdušne napade protiv snaga regiona Tigraj na više lokacija i da je tim udarima potpuno uništila rakete i drugo teško naoružanje i onemogućila eventualnu odmazdu. Ahmed, koji je prošle godine dobio Nobelovu nagradu za mir zbog\n06.11.2020 u 11:01\nEtiopija bi mogla da se raspadne kao Jugoslavija\nGodinu dana pošto je dobio Nobelovu nagradu za mir premijer Etiopije Abij Ahmed poslao je vojsku da reaguje u regionu Tigraj. Zemlja je na ivici građanskog rata koji ne samo što bi ugrozio njen ekonomski razvoj i opstanak, već bi mogao da destabilizuje čitav Rog Afrike, strateški region koji je inače jedan od najturbulentnijih delova sveta, prenosi danas Radio slobodna Evropa (RSE) pisanje svetskih medija. Etiopski premijer pre jedva godinu dana dobio je globalne pohvale s Nobelovom nagradom za mir zbog dogovora sa susednom Eritrejom i demokratskih reformi posle višedecenijske represije u svojoj zemlji. U sredu je Abij je pokazao radikalno drugačije lice najavom opsežne vojne operaciju protiv jednog od etiopskih regiona, piše Njujork tajms. Abijeva ratoborna deklaracija ustalasala\n02.11.2020 u 20:35\nU etnički motivisanom masakru u Etiopiji ubijene 54 osobe\nADIS ABEBA - Najmanje 54 osobe, uključujući i decu, ubijene su u dvorištu jedne škole u etnički motivisanom terorističkom napadu na zapadu Etiopije, saopštila je „Amnesti Internešonal”. Etiopska vlada za napad je optužila pobunjeničku grupu takozvanu „Oslobodilačku vojsku Oromoa”, prenosi AP. Nije bilo odmah jasno koliko je ljudi ubijeno. Etiopska komisija za ljudska prava navela je zvaničnu brojku od 32 mrtvih, ali je rekla da je preliminarni izveštaji „ukazuju na to da će broj verovatno porasti”. Napadača je bilo do 60, a stigli su nakon povlačenja saveznih vojnika sa tog područja ranije u nedelju, navodi se u saopštenju komisije. Napad je bio usmeren na etničke Amhare, koji su „izvučeni iz svojih domova i odvedeni u školu, gde su ubijeni”, prema navodima. „Naoružana grupa\n21.07.2020 u 19:19\nDa li će ratovi zbog vode početi na Nilu\nNil je sinonim za milenijumsko trajanje Egipta, ali raspodela njegovih voda usred klimatske krize preti isušivanjem – istorije. Kairo optužuje Etiopiju da gradnjom najveće hidro-brane Afrike ugrožava sudbinu stotinu miliona ljudi koji žive nizvodno i da insistira na upravljanju bez koordinacije sa susedima, dok u Adis Abebi ponavljaju da je Plavi Nil isključivo etiopska reka, čije su vode neophodne za razvoj zemlje. Sve se vraća na vremena kada su etiopski carevi pretili da zaustave dotok Plavog Nila, koji posle spajanja sa Belim Nilom obezbeđuje 98 procenata vode neophodne za irigaciju Egipta. Uprkos egipatskom strahu od „hidrohegemonije” i zabrinutosti Sudana da etiopski projekat može da ugrozi njegove male brane koje zavise od Plavog Nila, Etiopija je, dan posle kolapsa\n02.07.2020 u 08:37\nUništena statua Hajla Selasija u Londonu\nLONDON – Statua bivšeg lidera Etiopije Hajla Selasija, koja se nalazila u parku u Vimbldonu, uništena je, saopoštila je danas londonska policija. Incident se dogodio u utorak uveče u parku Kanizaro na jugozapadu Londona, a policija istražuje slučaj, prenosi Bi-Bi-Si. Statuu je uništila grupa od oko 100 osoba, a pretpostavlja se da je incident povezan sa ubistvom popularnog etiopijskog pevača Hačalu Hundesa početkom nedelje. Zbog njegove smrti u Etiopiji su organizovani protesti tokom kojih je uhapšena 81 osoba, prenosi Tanjug. Selasije je tokom svog egzila posle invazije Italije na Etiopiju živeo u Vimbldonu 1936. godine.\n21.12.2019 u 11:17\nEtiopija uz pomoć Kine lansirala svoj prvi satelit\nPeking - Etiopija je, uz pomoć Kine, lansirala u svemir svoj prvi satelit koji će biti korišćen za istraživanje klimatskih promena. Mikrosatelit širokog spektra, koji je Etiopiji donirala Kina, poleteo je u svemir iz Centra za lansiranje satelita Tajdžuan, u severnoj kineskoj provinciji Šanži. Kako je saopštila kineska Nacionalna svemirska agencija, satelit težak oko 65 kilograma sa rokom trajanja od dve godine, može da na daljinu prikupi podatke značajne za poljoprivredu, šumarstvo, vodoprivredu, kao i za sprečavanje i ublažavanje posledica katastrofa. U okviru programa, oko 20 etiopijskih inženjera obučava se u Kini za operacije na zemaljskim stanicama, prenosi agencija Sinhua. Zvaničnici Etipoije najavljuju da će iskustva saradnje sa Kinom predstaviti ostalim afričkim\n24.11.2020 u 21:11


Severni tok 2: Završeni radovi u nemačkim vodama\nKonzorcijum Severni tok 2, na čijem čelu je Rusija, saopštio je u ponedeljak da je završio polaganje cevi za gasovod u nemačkim vodama, okončavšti tako radove u dužini 2,6 kilometara, koji je zaustavljen pretnjom američkih sankcija, prenosi Rojters.\n"Završili smo ovaj posao,", naveo je konzorcijum.\nRanije u ponedeljak, kompanija Refinitiv Eikon je objavila da je rusko plovilo za polaganje cevi "Fortuna" napustilo gradilište gasovoda "Severni tok 2" u nemačkom delu Baltičkog mora.\nFortuna je početkom ovog meseca nastavila rad na cevovodu, koji će ići gas direktno iz Rusije u zapadnu Evropu, zaobilazeći Ukrajinu. Rad je bio obustavljen na godinu dana zbog rizika od sankcija Sjedinjenih Američkih Država.\nGasovod, za koji se procenjuje da će koštati 9,5 milijardi evra (11,6 milijardi dolara), učiniće zapadnu Evropu zavisnijom od ruskog gasa, a Vašington kaže da će ugroziti evropsku energetsku sigurnost, podseća Rojters.\nTo je postalo nova tačka sukoba u odnosima između Rusije i Zapada koji su pali na najniži nivo od Hladnog rata. Kremlj je sankcije nazvao "nelojalnom konkurencijom".\nFortuna bi trebalo da nastavi izgradnju naftovoda u danskim vodama narednog meseca.\nKonzorcijum koji gradi cevovod, predvođen ruskim gasnim gigantom Gazpromom u saradnji sa zapadnim partnerima, još uvek mora da položi više od 100 kilometara cevi, iako je više od 90 odsto projekta završeno.\nVisoki zvaničnici američke administracije rekli su prošle srede da Vašington poziva evropske saveznike i privatne kompanije da zaustave rad koji bi mogao pomoći u izgradnji gasovoda i da priprema šire sankcije na Severni tok 2 u narednim nedeljama.\nPotpredsednik ruske vlade Aleksandar Novak rekao je u ponedeljak da će se njegova zemlja morati da se prilagodi mogućim novim američkim sankcijama da bi dovršila projekat.\nKremlj je saopštio da bi nove američke sankcije mogle da zakomplikuju završetak gasovoda, ali da su Moskva i evropske države zainteresovane za njegovu izgradnju.\nBerlin ne planira da se povuče u sporu sa Sjedinjenim Državama oko gasovoda Severni tok 2, rekao je nemački ministar spoljnih poslova Hajko Mas (Heiko Maas) za agenciju DPA.\n"Ne treba da razgovaramo o evropskom suverenitetu ako to podrazumeva da sve što radimo u budućnosti bude onako kako to želi Vašington", rekao je Mas uoči 20. januarua kada će Džo Bajden (Joe Biden) preuzeti dužnost američkog predsednika od Donalda Trampa (Trump).\nMas: Nemačka neće promeniti stav o Severnom toku 2\nZapadni partneri Gazproma u projektu su nemački Uniper, BASF-ova Vintershall Dea, britansko-holandski naftni major Royal Dutch Shell, austrijski OMV i Engie.


Moćni „Bastioni“ potopili „neprijateljske“ brodove/video/\nMoćni „Bastioni“ potopili „neprijateljske“ brodove /video/\nRaketni protivbrodski sistemi „Bastion“ su uništili brodove uslovnog neprijatelja u Kalinjingradskoj oblasti.\nVojnici Baltičke flote su premestili tehniku, pronašli ciljeve i izvršili elektronsko gađanje ciljeva. Još jedan zadatak je bio i brza promena pozicije i provera borbene gotovosti svih sistema.U manevrima je učestvovalo 50 vojnika i oko 10 jedinica tehnike.Ranije su raketni protivbrodski sistemi „Bastion“ imali vežbe gađanja u arhipelagu Zemlja Franje Josifa. Ovi sistemi mogu da obezbede zaštitu obale u dužini od 600 kilometara, pritom, kompleksi mogu biti u stanju borbene gotovosti za pet minuta.\nrusija, ruska vojska, protivraketni sistem "bastion", rusija – vojska i naoružanje, vojska i naoružanje\n© Sputnik / Vitalij Anjkov / Uđi u foto-galerijuNovi obalski raketni sistem "bastion"\nOvi sistemi mogu da obezbede zaštitu obale u dužini od 600 kilometara, pritom, kompleksi mogu biti u stanju borbene gotovosti za pet minuta.\n18 Oktobar, 11:58


CRTA :Biračka mesta otvorena za glasanje - Predsednički izbori 2017. - CRTA\nBiračka mesta otvorena za glasanje – Predsednički izbori 2017.\nIzbori 2017 Saopštenja Vesti Vesti 2017 / 02.04.2017.\nOtvaranje biračkih mesta za glasanje na predsedničkim izborima prošlo je uglavnom u skladu sa propisanim procedurama saopštila je CRTA posmatračka misija «Građani na straži». Svim posmatračima je dozvoljen pristup biračkim mestima.\nUkupno 87 odsto biračkih mesta otvoreno je na vreme, 11 posto otvoreno je pre vremena dok je 2 odsto otvoreno sa zakašnjenjem. Na osnovu informacija od naših posmatrača jedno biračko mesto u Valjevu je otvoreno sa dva sata zakađnjenja.\nSledeće obraćanje javnosti CRTA posmatračke misije “Građani na straži” biće u 12 časova.


Ostali sportovi - Badminton: Bojana Jovanović prvakinja Srbije treći put zaredom\nNapisano u kategoriji Ostali sportovi, 24 maja, 2016\nČlanica Badminton kluba „Dinamo“, Bojana Jovanović, uspela je da osvoji titulu državne prvakinje u konkurenciji ženskih parova s Milicom Simić (BK Novi Sad) treći put uzastopno. One su u finalu, nakon neizvesnog meča, savladale Mariju Sudimac (Zmajevi Kruševac) i Anju Velemir (Ravens KG) i tako im se na najbolji način revanširale za poraz na ovogodišnjem Kupu Novog Sada.\nBojana Jovanović je zauzela i treće mesto u konkurenciji žena pojedinačno. U ekipnom nadmetanju, ženska ekipa „Dinama“ u sastavu: Bojana Jovanović, Sofija Karanović i Ana Gavrilov, zauzela je treće mesto u državi. Mešovita ekipa „Dinama“ u kojoj su pored navedenih žena učestvovali i Milorad Misimović i Goran Jelesijević, zauzela je peto mesto u Srbiji.\n„Zahvalila bih se na podršci svima koji su verovali da Milica i ja možemo da ponovimo uspeh od prethodne dve godine. Uzevši u obzir da je konkurencija sve jača i da naše juniorke, koje na evropskim turnirima sjajno igraju, već uveliko imaju značajnu rolu na seniorskim turnirima, ovo je zaista veliki uspeh. Posebnu zahvalnost dugujem Gradu Pančevu, svom klubu, nacionalnom trening centru u Novom Sadu i Badminton savezu Srbije.“\n– izjavila je Bojana Jovanović, trostruka uzastopna prvakinja Srbije u badmintonu.


Velika akcija policije u Nemačkoj: Objavljen snimak hapšenja državljana BiH zbog krađe vozila - 23.02.2022, Sputnik Srbija\nVelika akcija policije u Nemačkoj: Objavljen snimak hapšenja državljana BiH zbog krađe vozila\nU velikoj policijskoj akciji, u Nemačkoj uhapšene su tri osobe osumnjičene za krađu vozila vrednih 1,5 miliona evra. Evropol je saopštio da je ovom akcijom... 23.02.2022, Sputnik Srbija\nKako se navodi, u pitanju je bila zajednička akcija nemačkog policijskog inspektorata, nemačke policije u Dortmundu, austrijske kancelarije kriminalističke policije i Ministarstva unutrašnjih poslova BiH Kantona Sarajevo, a pod koordinacijom Evropola.U Dortmundu su pretražena četiri objekta, a kao rezultat toga troje osumnjičenih uhapšeno je u Dortmundu i okolini tog grada.Državljani BiH, koji su činili ovu kriminalnu organizaciju, ilegalno su boravili u Nemačkoj i vršili krivična dela u saveznim državama Donja Saksonija, Severna Rajna-Vestfalija i Hesen.Oni se sumnjiče da su noću ulazili u stambene objekte kako bi krali ključeve skupocenih vozila kojim bi se potom odvezli.Istraga je sprovedena u okviru Evropske Multidisciplinarne platforme protiv kriminalnih pretnji (EMPACT), a uz podršku projekta Suzbijanja ozbiljnog kriminala na Zapadnom Balkanu IPA 2019, koji finansira EU, preneo je Tanjug.\nsvet, društvo, hronika, region, nemačka, bosna i hercegovina (bih)\n© AP Photo / Michael ProbstNemački policajci\nU velikoj policijskoj akciji, u Nemačkoj uhapšene su tri osobe osumnjičene za krađu vozila vrednih 1,5 miliona evra. Evropol je saopštio da je ovom akcijom rasformirana banda kradljivaca automobila koju su činili državljani Bosne i Hercegovine.\nKako se navodi, u pitanju je bila zajednička akcija nemačkog policijskog inspektorata, nemačke policije u Dortmundu, austrijske kancelarije kriminalističke policije i Ministarstva unutrašnjih poslova BiH Kantona Sarajevo, a pod koordinacijom Evropola.\nU Dortmundu su pretražena četiri objekta, a kao rezultat toga troje osumnjičenih uhapšeno je u Dortmundu i okolini tog grada.\nDržavljani BiH, koji su činili ovu kriminalnu organizaciju, ilegalno su boravili u Nemačkoj i vršili krivična dela u saveznim državama Donja Saksonija, Severna Rajna-Vestfalija i Hesen.\nOni se sumnjiče da su noću ulazili u stambene objekte kako bi krali ključeve skupocenih vozila kojim bi se potom odvezli.\nIstraga je sprovedena u okviru Evropske Multidisciplinarne platforme protiv kriminalnih pretnji (EMPACT), a uz podršku projekta Suzbijanja ozbiljnog kriminala na Zapadnom Balkanu IPA 2019, koji finansira EU, preneo je Tanjug.


Trubači Zrenjanin - Trubači za Veselja i Svadbe - Najbolji trubači Srbije\nFestivali i događaji tokom cele godine gde ne samo Zrenjaninci nego i sva okolina dolazi da proslavi, su mnogobrojni, ali oni događaji i slavlja koja ostavljaju bez daha su svakako oni gde su trubači bili i to najbolji u Srbiji, orkestar „BALKANIKA“.Svake godine, a na preporuku Vaših najbližih, rodbine i familije, ili samo zadovoljnih domaćina, najbolje trube u Srbiji, rado se odazivaju svakom slavlju u Zrenjaninu. Pamte se svaki put svadbe, veridbe, krštenja, rođendani, praznici, obeležavanja, žurke i sve druge svečanosti koja traže dobru pesmu, ma kakav povod bio, u Zrenjaninu najbolje trube su uvek pozivane i orkestar najbolji u Srbiji „BALKANIKA“.Uvek se od nas traži pesma više, a sa pesmama smo sigurno najbolji, najveća ponuda najboljih pesama je u rukama naših trubača. Znamo sve narodne pesme, od starih do novih, modernih hitova, zabavna muzika takođe, a svi znaju u Zrenjanjinu da nam strani hitovi i instrumentali i sva dobra muzika leži i najbolje izvodimo na trubama, zato nas talno i opet zovu na svoja slavlja, jer mi sm o najbolji trubači orkestar „BALKANIKA“.\nPotvrdu našeg kvaliteta dokazalli su svi koji nas čuli bar jednom, a mnogi i više puta žele da proslave svoj najsrećniji dan uz najbolje trube. Po preporukama smo dolazili, cela Srbija je čula orkestar „BALKANIKA“, po gradovima Evrope se orila pesma iz naših zlatnih nagrađivanih truba, Crna gora, Bosna i hercegovina, Hrvatska pa dalje Austrija, Nemačka, Francuska, Švajcarska i svi drugi gradovi Evrope.\nKada najbolje trube u Zrenjaninu sviraju, pesme koje svi vole, ili na slavlju izaberu listu za svoj događaj, ceo Zrenjanin zna da najbolji sviraju, i da će proslava sa „BALKANIKA“-om biti najbolja, a i domaćini se uvek pokažu u najboljem svetlu jer imaju podršku iskusnih trubača, a svima je drago što sa nama i domaćinom slave. Zato ne gubite vreme, pozovite nas, uverite se lako i brzo u naš kvalitet o kome Vam svi pričaju, izaberite pesme, vreme, i ne brinite, najbolji provod u Zrenjaninu i okolini može da počne, uz Vas je najbolji trubački orkestra u Srbiji, „BALKANIKA“.


Pregovori sa EU: O pravosuđu i ljudskim pravima februara 2016? - TV ZONA PLUS - HD\nPregovori sa EU: O pravosuđu i ljudskim pravima februara 2016?\nTuesday, 20 October, 2015 2 min read Ana Stevanović\nBez obzira na najnovije prepreke za otvaranje poglavlja 35 koje se tiče Kosova u pregovaračkom procesu za priključenje EU, Srbija ipak nastavlja da korača ka Evropi. To je jasno rekao premijer Aleksandar Vučić na proslavi sedmogodišnjice SNS. Otvaranje tog poglavlja, kako potvrđuju i nemačke diplomate, trebalo bi da bude krajem ove ili početkom naredne godine. Vrlo brzo nakon prvog, trebalo bi da se otvori i poglavlje 23, koje se tiče pravosudja i ljudskih prava, a to se očekuje februara naredne godine.\nNezavisno sudstvo, manja papirologija po sudovima, pravednije i brže sudjenje, kao i poštovanje ljudskih i manjinskih prava – ono što je praksa u Evropskoj uniji, od februara naredne godine trebalo bi da se primenjuje u praksi i u Srbiji. Na to se Srbija obavezala akcionim planovima i strategijama, a po zahtevima Evropske unije.\nNe samo što su akcioni planovi doneti, već će Srbija morati da primeni sve što stoji u njima. Provera traje sedam godina i ako se proceni da se ne držimo akcionog plana, EU u svakom momentu može da prekine proces. A plan izmedju ostalog podrazumeva i donošenje novog ustava, 2017. godine, kao i novi izbor visokog saveta sudstva, u kojem više neće moći da sedi predstavnik ministarstva pravde.\nPoseban deo poglavlja 23 predstavlja poštovaje ljudskih i manjinskih prava.\nPoglavlje 23 u predpristupnom procesu za članstvo u Evropskoj unij iotvara se medju prvim, a zatvara se poslednje. Doneti akcioni planovi i strategije mogu da se u tom medjuprostoru menjaju, dopunjuju i nadgradjuju.\nEU, MEdija centar Niš, Poglavlje 23\nGodišnjica Fakulteta sporta u Nišu


Dodik najavio da će se u julu sastati s Putinom\nRegion Autor:Beta28. mar. 201715:36 > 15:37\nPredsednik Republike Srpske Milorad Dodik najavio je da će se u julu sastati sa ruskim predsednikom Vladimirom Putinom u okviru "redovne komunikacije koja je i do sada davala rezultate", kao i sastanci sa ostalim zvaničnicima iz sveta.\nDodik je rekao da je Rusija „dobar partner“ koji je privredno prisutan u RS, dodavši da RS nastoji da i s Rusijom, kao i sa zapadnim zemljama ima dobre odnose.\n„Sama činjenica da u teškim ekonomskim i poslovnim aktivnostima Rusija zadržava značajan broj radnika u Rafineriji u Brodu govori o njihovom opredeljenju“, rekao je on.\nDodik je kazao da se nikada nije moglo čuti ni od ruskog predsednika niti od bilo koga drugog da je RS ruska interesna zona.\n„Radi o prijateljstvu koje daje razumevanje. Nastavićemo da sarađujemo i sa Zapadom, jer je naša orijenatcija EU, ali isto tako i sa Kinom, koja se pokazuje kao mesto gde možemo dobiti značajan broj drobrih projekata“, rekao je Dodik.\nPredsednik RS je rekao da je taj entitet u prošlosti imao više zahteva i prisile od Zapada nego od Rusije.\n„To što sada ne funkcionišu odnosi Zapada i Rusije, ne treba mi da budemo kolateralna šteta. Orijentisani smo ka EU, a RS nema nameru da uđe u bilo kakvo dalje kretanje prema NATO savezu, a naše odluke su vezane za raniji konsenzus, što mogu potvrditi svi politički faktori u RS“, kazao je Dodik.


Komandant EUFOR-a u nastupnoj posjeti SIPA-i - SIPA.GOV.BA\nDirektor Državne agencije za istrage i zaštitu (SIPA) Goran Zubac primio je danas (29.1.2015. godine) u posjetu delegaciju EUFOR-a u BiH, na čelu sa novoimenovanim komandantom generalmajorom Johannom Luifom. Sastanku su prisustvovali i zamjenik direktora Đuro Knežević i v.d. komandanta Jedinice za specijalnu podršku SIPA-e Jovica Mirosavljević.\nGeneralmajor Johann Luif rekao je da su mu preko oficira za vezu prenesene najbolje impresije u vezi sa dosadašnjom saradnjom sa SIPA-om, te da je ubijeđen da će se takva saradnja nastaviti i u narednom periodu. On je naglasio da SIPA ima podršku EUFOR-a i istakao značaj međusobne saradnje u oblastima od obostranog interesa. Direktor Zubac je rekao da je SIPA siguran, pouzdan i poželjan partner, te da stoji na raspolaganju EUFOR-u.Budući da se radi o nastupnoj posjeti novoimenovanog komandanta, direktor SIPA-e predstavio je sve aspekte rada Agencije. On je istakao da će, kao i do sada, prioritet rada u budućnosti biti odlučna i beskompromisna borba protiv terorizma, organiziranog kriminala, finansijskog kriminala i korupcije, te ratnih zločina. Zubac je rekao da je SIPA u protekle tri godine postigla značajne rezultate rada, te da će se takav trend nastaviti i u narednom periodu. Također je naglasio da će se posebna pažnja posvetiti jačanju sveukupnih kapaciteta, kako bi se osiguralo da SIPA ide ukorak s vremenom. Direktor SIPA-e upoznao je komandanta EUFOR-a sa planovima nabavke nove opreme za potrebe Jedinice za specijalnu podršku SIPA-e i istakao da su policijski službenici ove jedinice obučavani u skladu sa najvišim svjetskim standardima, te da će u budućnosti akcenat biti na dodatnom jačanju njihove operativne moći i spremnosti.\nUčesnici sastanka dali su i kratak osvrt na razmjenu iskustava iz oblasti taktike specijalnih dejstava Jedinice za specijalnu podršku SIPA-e i britanske jedinice „Light Dragoons“ u sastavu EUFOR-a, koja je realizirana u septembru 2014. godine demonstriranjem različitih vježbi i prezentiranjem naoružanja, vozila i druge opreme. Dogovoreno je da će ovakav vid saradnje biti nastavljen u narednom periodu.


SITI UPRAVO MNOGIMA POSTAJE NAJOMILJENIJI KLUB "Građani" su uradili ovo zbog Superlige Evrope i oduševili čak i one koji su ih mrzeli - Sportal\nFK Mančester siti Foto: Stare Slike\nSt. K. - Vest objavljena: 22:51 - 21.04.2021\nFudbalski klub Mančester siti poslao je svakom svom navijaču elektronsku poruku u kojem se bezrezervno izvinjava svakom registrovanom zaljubljeniku u nebo-plavu boju zbog Evropske Superlige. \nU samom pismu, koje je poslato pojedinačno svakom članu "Sitijeve familije", a ne objavljeno na zvaničnoj stranici kluba, klub priznaje da su izgubili iz vida vrednosti kluba.\nPotpisao ga je izvršni direktor Feran Sorijano, a Siti je u pismu naveo da se "duboko kaje" zbog odluke da se pridruži Superligi sa još pet klubova Premijer lige, kao i razgovarao je o povratku poverenja sa svojom bazom obožavalaca.\nSitijevo pismo navijačima Foto: Stare Slike\n- Kao što znate, Mančester siti je zvanično doneo odluku u kojoj se povlači iz grupe koja želi da osnuje Evropsku Superligu - navodi se u pismu, u kojem su nastavili:\n- Uprava kluba duboko žali zbog donošenja odluke koja je izgubila iz vida istorijske vrednosti Sitija. Pogrešili smo i iskreno se izvinjavamo našim navijačima zbog razočarenja, frustracije i teskobe izazvane u poslednja 72 sata. Želimo da povratimo puno poverenje naših navijača i Sitijeve fudbalske porodice - preneo je "Dejli mejl".\nNebesko-plavi su jutros proveli sate razgovarajući sa brojnim navijačima, kao i sa zaposlenima kako bi se zaista uverili da je ovo izvinjenje neophodno.\nSiti je primio 250 žalbi navijača putem mejla i pisama otkako su u nedelju uveče najavljeni kao jedan od 12 klubova Superlige. Klub je zakazao i sastanak sa predstavnicima navijača sledeće nedelje.\nKevin Parker, generalni sekretar kluba navijača, pohvalio je potez kluba, naročito njegovog predsednika.\n- Poslao sam Feranu mejl u ponedeljak i podsetio ga da Siti mora da zna da to nije dobro za naš klub niti za fudbal - rekao je Parker.\nEvropski fudbal FK Mančester siti Evropska Superliga Navijači Boke Juniors Izvinjenje